
Capitolul 1. Oportunitatea economică 


1.1. Definirea şi caracteristicile oportunităţilor economice 


Punctul de plecare al oricărui întreprinzător şi de demarare a fiecărei firme sau afa- 
ceri il reprezintă existența şi identificarea unei oportunități economice. De aici decurge 
importanţa capitală a oportunității economice sau de afaceri pentru activităţile intrepre- 
noriale. Aceasta explică de ce, în toată literatura consacrată domeniului intreprenorial, 
abordarea oportunității economice reprezintă un subiect specific primordial. 

Primul aspect major privitor la oportunități se referă la definirea sa. Surprinzător, în 
lucrările de specialitate sunt foarte puține încercări de definire ale oportunității econo- 
mice. Cea mai cunoscută aparține lui Howard Stevenson!, directorul Centrului de 
Studii Intreprenoriale de la Universitatea Harvard. În accepțiunea sa, oportunitatea 
economică sau intreprenorială reprezintă o dorită stare viitoare, diferită de cea prezentă 
şi, concomitent, o credinţă a unei persoane (întreprinzătorul) că este posibilă realizarea 
sa cu succes. N. Vittal?, într-o recentă lucrare, punctează faptul că oportunitatea, pre- 
cum frumusețea, se află „în ochiul” persoanei implicate. Mai concret, aceeaşi situație - 
absența unui anumit produs pe piață sau necesitate umană nesatisfăcută - vizibilă 
pentru numeroase persoane, este sesizată şi considerată, din punct de vedere economic, 
doar de o persoană sau un grup de persoane, devenind oportunitate economică. 


Prin prisma elementelor prezentate putem defini oportunitatea economică ca o necesitate 
şi/sau o cerere potențială de un produs sau serviciu într-un anumit context, a cărei sesizare, 
identificare, luare în considerare şi satisfacere printr-un proces economic de către o persoană sau 
un grup, poate în viitor genera profit. 


Deci, oportunitatea economică prezintă concomitent mai multe dimensiuni: 

- economică, în sensul generării de profit; 

- psihologică, „existând”, numai ca percepţie a anumitor persoane care cred în 
profitabilitatea sa; 

- contextuală, concretă, manifestându-se numai în anumite situații şi condiții; 

- prospectivă, devenind o realitate în viitor, ca urmare a unor decizii şi acțiuni 
concertate, de natură economică, intreprenorială şi managerială. 

Conştientizarea acestor dimensiuni este deosebit de instructivă, facilitând succesul 

demersurilor intreprenoriale. 


1H. Stevenson, Curs de management intreprenorial, EFMD, Budapesta, 1991 
2 N. Vittal, Drives of the Global Flow of Communications in Megacities, Labour, Communications, ISEAS, 
Singapore, 1998, p. 147 

1.2. Principalele surse de oportunități economice 


Pentru a facilita perceperea conceptului de oportunitate economică în completitu- 
dinea sa, este utilă prezentarea principalelor categorii de surse ale oportunităţilor economice 
în funcție de natura lor: 

- comerciale, reprezentate de cererea deschisă sau latentă pentru anumite produse sau 

servicii; 

- ştiinţifice, constând din descoperirea de noi legi, principii, metodologii etc. aplicabile 
în realizarea de produse şi servicii noi şi modernizate; 

- tehnice, reprezentate de noi echipamente, tehnologii, materii prime etc. care pot 
servi ca bază pentru o nouă afacere sau pentru diversificarea, modernizarea, 
specializarea etc. unei firme; 

- juridice, constând în apariția de noi legi, ordonanțe, hotărâri de guvern etc. sau 
modificarea celor existente, cu consecințe semnificative asupra inițierii, derulării şi 
profitabilitatii activităților economicel; 

- fiscale, atunci când se schimbă felul, dimensiunea, modul de calcul etc. al diferitelor 
taxe şi impozite, modificând astfel motivațiile întreprinzătorului şi condiţiile de 
valorificare a capitalului; 

bancare, ca urmare a modificării semnificative a condiţiilor de acordare a creditelor 
(mărimea şi tipul creditului, durata de acordare, volumul garantiilor, nivelul 
dobânzii etc.) 
informaționale, reprezentate de noi abordări şi tehnologii informatice, care permit 
accesul mai rapid, mai ieftin şi mai complet la informații importante pentru 
demararea şi realizarea de acțiuni economice?; 

- educaționale, manifestate de pregătirea prin şcoală de persoane cu viziune, 
cunoştinţe, abilități, aptitudini, deprinderi şi comportamente favorizante activită- 
tilor de tip intreprenorial; 

manageriale, reprezentate de noile abordări, metode, tehnici, know-how, cunos- 
tinte etc. ce facilitează identificarea şi valorificarea oportunităţilor economice. 

Există mari diferențe în ceea ce priveşte toate aceste categorii de surse ale 
oportunităţilor economice cu mare impact asupra intensității fenomenului intrepreno- 
rial şi asupra performanţelor economice de ansamblu ale firmelor. Cu titlu exemplifica- 
tiv, prezentăm în diagramele următoare costurile financiare şi de timp implicate de 
înființarea unui SRL în SUA, Japonia, Franţa, Italia, Islanda, Germania, Suedia, Olanda, 
Australia, Marea Britanie, Spania şi Islanda. Desigur, nu întâmplător, tara cu cele mai 
multe firme la 1.000 de locuitori şi cele mai performante economic - SUA - are pe an- 
samblu cele mai reduse costuri şi condiții pentru înființarea lor. Australia şi Marea 
Britanie, cu mari progrese în domeniul întreprinderilor mici şi mijlocii, în ultimul dece- 


1 De exemplu, modificarea legislației României pe baza adoptării aquis-communitaire în domeniul 
importului, exportului, investițiilor etc. 

2 Cum ar fi Internetul 

* Termenul de know-how defineşte cunoştinţele cu un pronunţat caracter aplicativ care sunt asociate unei 
metodologii sau tehnologii şi care de regulă se obțin ca urmare a utilizării îndelungate şi inteligente a 
acestora. 

niu oferă printre cele mai favorizante condiţii de înființare a lor, contribuind astfel 
semnificativ la valorificarea oportunităţilor economice potenţiale. 

Fig. 2. Capitalul minim cerut (Euro) pentru a înființa un SRL în diferite tari 

1.3. Tipuri de oportunități 


Practica intreprenorială de sute de ani a relevat că există anumite categorii de oportu- 
nitati de afaceri, care se întâlnesc cu o frecvență mare. Cunoaşterea lor este instructivă, in 
special pentru tineri şi pentru persoanele interesate în a deveni întreprinzători, indiferent 
de vârstă. În tabelul nr. 1 prezentăm lista acestor oportunităţi, care are la bază, în princi- 
pal, abordarea cuprinsă în cunoscuta lucrare americană NxLevel Guide for Entrepre- 
neursl. 


Tabelul nr. 1. Principalele categorii de oportunități economice 


Categorii de oportunități 


Operationalizarea unei inventii 

Desprinderea sau separarea dintr-un produs sau serviciu existent 
Transformarea unui hobby într-o afacere 

Conştientizarea existenţei unui anumit client 

Descoperirea unei necesităţi a pieţei nesatisfăcute 

Dezvoltarea unor activități realizate în afara orelor de program de muncă 
Şansa de a întâlni şi recunoaşte o oportunitate de afaceri viabilă 
Experienţa sau competența profesională proprie 


O invenție proprie sau cumpărată reprezintă o oportunitate de afaceri. Deşi mult 
vehiculate în literatura de specialitate, numai un procent relativ redus dintre invenții se 
dovedesc a constitui oportunități de afaceri. Cauzele principale le reprezintă lipsa de 
valoare comercială a majorității lor şi absenţa sau insuficienţa calităților intreprenoriale 
a majorității investitorilor. Folosirea unei invenţii ca oportunitate de afaceri implică în 
primul rând constatarea existenţei unei piețe suficiente pentru viitorul produs sau 
serviciu, urmată de evaluarea resurselor financiare necesare, cunoaşterea restricțiilor şi 
limitelor implicate de construirea unei afaceri pe baza produsului respectiv. Este 
important să se conştientizeze că de la invenţie până la punerea la punct a unei afaceri 
de succes este necesar ca se cheltuiască o mare cantitate de timp şi energie, în special 
pentru a atrage potențiali clienți să cumpere noul produs. 

Desprinderea sau separarea unor elemente dintr-un produs sau serviciu existent şi 
transformarea lor în obiectul unei noi afaceri de sine stătătoare constituie o relativ frecventă 
oportunitate de afaceri. Persoana care este organic implicată în producerea şi comercia- 
lizarea unui produs constată că anumite părți ale acestora se pot folosi şi/sau comercia- 
liza separat, în condiţii de performanţă economică superioară. De exemplu, la o piesă 
sau un subansamblu fără o complexitate deosebită, care se fabrică de un producător, 
diversificarea se poate produce în mod separat, specializat, în condiţii tehnice şi econo- 
mice superioare şi chiar în zona unde se află firma cumpărătoare. Pentru un specialist 
care a lucrat în domeniul respectiv şi cunoaşte principalele aspecte implicate, produce- 
rea şi comercializarea respectivei piese sau subansamblu reprezintă o valoroasă oportu- 
nitate de afaceri. În asemenea situaţii este esenţial să-ți construieşti un bun plan de 
afaceri, să posezi capacități intreprenoriale normale şi să dispui de informațiile 
relevante privind toate activitățile implicate de valorificarea oportunității. 


1D.P. Wold, NxLevel Guide for Entrepreneurs, WEN, University of Colombia, Denver, 1998. 


Pregătirea şi gestionarea afacerilor 


Transformarea hobby-ului într-o afacere este o oportunitate de afaceri folosită din ce în 
ce mai frecvent în țările dezvoltate cu un standard de viata ridicat, unde o proporție 
apreciabilă a populației cultivă cotidian anumite hobby-uri. Două sunt elementele esen- 
tiale de luat în considerare. Mai întâi examinarea şi constatarea că hobby-ul respectiv 
are valoare economică, că există o piaţă suficientă pentru el. Al doilea aspect se referă la 
faptul că transformarea hobby-ului în afacere va antrena numeroase eforturi, va crea 
presiuni asupra persoanei în cauză, diminuându-se satisfactiile generate de practicarea 
hobby-ului numai pentru sine din perioada anterioară. 

Conştientizarea existenței unui anumit client pentru un anumit produs. O astfel de oportu- 
nitate apare atunci când o firmă are nevoie de un anumit produs şi nu există încă un 
producător. Este o oportunitate economică deosebit de valoroasă, întrucât asigură rezol- 
varea aspectului celui mai dificil în orice afacere - certitudinea cumpărătorului, a pieței. 
Problemele principale de avut în vedere sunt: constatarea că respectivul cumpărător are 
capacitatea financiară să-şi onoreze angajamentele şi că acesta posedă capacitatea de a-l 
marketa, de a-l vinde. 

Un aspect major de considerat este dependenţa de un singur client care îşi va impune 
preţul şi celelalte condiţii de producţie şi cumpărare. În plus, în perioada de recesiune 
economică comenzile sale pentru produsul sau serviciul pe care s-a fondat firma pot 
scădea substanţial. 

Descoperirea unei nişe de piață. Această oportunitate este accesibilă persoanelor care 
cunosc aprofundat o anumită piață. Identificarea nişei de piaţă s-a dovedit a fi una din- 
tre cele mai frecvente şi de succes oportunități de afaceri. Principalul element de 
considerat este determinarea mărimii şi duratei nişei de piață pentru a fi sigur că poate 
susține o afacere profitabilă pe termen lung. 

Dezvoltarea unei activități realizate anterior în afara orelor de program de muncă. O 
asemenea oportunitate prezintă foarte mari avantaje pentru potențialul întreprinzător. 
Existenţa posibilității de a observa şi cunoaşte piața o perioadă îndelungată, creşterea 
treptată a interesului şi abilităților profesionale personale în domeniul respectiv, dezvol- 
tarea graduală a bazei de clienți până la nivelul la care asigură susținerea unei activități 
intreprenoriale profitabile, suficiente pentru o persoană care nu mai are alte venituri. 

Şansa de a întâlni şi recunoaşte o oportunitate de afaceri viabilă. Acestui gen de 
oportunitate îi datorează transformarea în întreprinzători o proporție apreciabilă a lor. 
De fapt, aşa cum se exprimă un cunoscut specialist în domeniu, Howard Stevenson, în 
jurul nostru „ninge” cu potenţiale oportunități de afaceri, depinde însă de capacitatea 
noastră de a le rezolva şi valorifica. Aceasta face parte din talentul intreprenorial pe care 
îl au numai anumite persoane. În final, o ultimă remarcă. Şansa intervine în diverse 
proporții în descoperirea şi valorificarea aproape oricărei oportunități de afaceri. 

Competența sau experiența profesională deosebită într-unul sau mai multe domenii poate, 
de asemenea, facilita punerea în valoare de oportunități de afaceri. Cu cât o persoană 
deține cunoştinţe şi know-how aprofundate în anumite domenii, cu atât este mai în 
măsură să-şi construiască o afacere profitabilă. Experienţa arată că numeroşi ingineri 
sau economişti, după ce şi-au dezvoltat competențele lucrând ca salariați la o firmă, au 
trecut la valorificarea experienţei dobândite pe cont propriu, devenind întreprinzători. 
Esenţial este să se apeleze şi la alți specialişti pentru a se asigura toate competențele 
necesare derulării profitabile a afacerii. 

Situația economică personală sau familială disperată se dovedeşte nu rareori a constitui 
fundamentul începerii unei afaceri. Astfel de situații apar, de regulă, atunci când o 
persoană şi-a pierdut locul de muncă şi nu reuşeşte să se mai angajeze în altă firmă. O 
altă cauză frecventă este modificarea dramatică a situaţiei familiale care impune cu 
acuitate un venit superior pe care salariul nu îl poate asigura. Situația economică perso- 
nală sau familială disperată determină cel mai adesea înființarea de firme mici, de 
supraviețuire, cu resurse relativ modeste şi cu un proces de înființare concentrat în 
timp, stresant. În ultimul deceniu în țările dezvoltate s-au creat anumite facilități pentru 
ca persoanele din această categorie să-şi realizeze mai uşor o mică firmă prin asistență 
financiară şi managerială din partea instituțiilor statului. 

Cumpărarea unei firme existente reprezintă şi ea o oportunitate de afaceri pentru cei care 
dețin resursele necesare. Important este să cumperi o firmă care este - şi mai ales - va fi 
viabilă în viitor. O aprofundată analiză a respectivei firme, a pieței pe care operează şi 
contextului în care îşi desfăşoară activitatea sunt preconditii obligatorii pentru a deter- 
mina dacă cumpărarea respectivei firme reprezintă realmente o oportunitate de afaceri. 

Achiziționarea unei francize este o oportunitate de afaceri care înregistrează o rapidă 
expansiune în numeroase tari. Franciza constă în cumpărarea de către una sau mai multe 
persoane a dreptului de a marketa un anumit produs sau serviciu de la o firmă con- 
sacrată, utilizându-i marca şi numele, în condiţiile respectării cu strictețe a sistemului 
practicat de aceasta. În schimbul acestei permisiuni şi a unor servicii suport, francisorul 
plăteşte anumite sume sau procente de-a lungul întregii perioade de realizare a francizeit. 

Apelarea la franciză uşurează şi accelerează înființarea unei firme, întrucât se porneş- 
te de la un sistem economico-managerial verificat de practică şi se primeşte un know- 
how comercial pus la punct. Potentialii întreprinzători interesați în francize trebuie să 
ştie că orice francisă garantează succesul. Există multe francize mici, mai ieftine, care nu 
dispun de un fundament financiar solid, nu posedă un bun program de training şi care 
nu asigură suficiente servicii de suport noilor întreprinzători. 

În practica economică se constată că, uneori, anumite oportunități de afaceri se 
suprapun partial sau se combină. Esenţială este abordarea cu minutie şi rigurozitate 
pentru a le valorifica cu succes, în mod profitabil, prin înființarea de noi firme sau prin 
dezvoltarea firmelor existente. 


1.4. Rolul esenţial al omului în identificarea oportunității 
economice 


În viziunea lui Howard Stevenson oportunitatea economică prezintă un ansamblu de 
patru determinări, inserate în fig. 3. 

Dintre cele patru determinări, esenţială este cea referitoare la persoană. Omul, 
potenţialul întreprinzător, este cel care sesizează oportunitatea economică, o identifică şi 
analizează, stabileşte un demers pragmatic de valorificare şi - elementul cel mai impor- 
tant - decide şi acționează asupra respectivei situaţii pentru a obține profit. Celelalte trei 
determinări - contextuală, materială şi temporală - se manifestă în cea mai mare parte tot 
prin intermediul respectivei persoane. Pentru ca o persoană să poată identifica şi 


+ McDonald reprezintă unul dintre cele mai cunoscute sisteme de franciză din lume. 

fructifica potentiala oportunitate economică, transformând-o într-o oportunitate economi- 
că reală - devenind astfel un autentic întreprinzător - trebuie să posede anumite abilități 
pragmatice, cunoştinţe teoretice, contacte cu persoane şi organizații şi anumite resurse 
semnificative din punct de vedere al oportunității respective. 


Depinde de persoană 


Depinde Oportunitatea Depinde 
de factorul timp economică de mediu 


Depinde de accesul la resurse 


Fig. 3. Determinările oportunității economice 


Dacă persoana respectivă nu posedă aceste elemente la un nivel apreciabil, potentiala 
oportunitate economică nu devine obiectul unui demers intreprenorial profitabil, 
manifestându-se deci ca o autentică (viabilă) oportunitate economică. Aşa se explică de 
ce, din mii, zeci de mii sau milioane de oameni care trăiesc într-un anumit context 
economic, numai câțiva „captează“ şi valorifică oportunitatea economică folosindu-şi 
cunoştinţele, abilitățile, relațiile umane şi resursele proprii. 

În ultimele decenii, ca urmare a conştientizării de către un număr din ce în ce mai 
mare de persoane, îndeosebi cu poziții manageriale, a marelui potential de profitabilita- 
te pe care-l reprezintă oportunitatea economică, s-au conturat aşa numitele organizații 
direcționate pe oportunități. O astfel de organizație se caracterizează prin efortul continuu 
de învăţare, adaptare crescândă (incrementală) şi creştere profitabilă pe baza identi- 
ficării şi exploatării unui set integrat de oportunități. Aceste organizaţii încorporează în 
poziții cheie manageri cu gândire şi mod de acțiune profund intreprenorial. Uneori 
aceste organizaţii sunt de dimensiuni apreciabile, performanţele lor, obținute ca urmare 
a acţiunilor lor manageriale inițiate de managerii-întreprinzători, fiind remarcabile. În 
această categorie se includ euro-întreprinzătorii de la Philips, Siemens etc5. 


1.5. Abordarea oportunității economice 


Pentru întreprinzători, ca de altfel pentru orice activitatea economică autentică, în 
condiţiile economiei de piață este primordială abordarea oportunității economice. În 
esenţă, aceasta implică etapele înscrise în fig. 4, la al căror conţinut ne referim concis în 
aliniatele următoare. 

Identificarea oportunităţilor economice implică: 

- evaluarea necesității (cerințelor pietii); 

- stabilirea unei valori, ca potenţială recompensă, pentru persoanele implicate în 
abordarea oportunității economice; 


5 Vezi elemente suplimentare în O. Nicolescu, Management Comparat, Editura Economică, Bucureşti, 1999, 
pp. 174-176. 
6H. Stevenson, op. cit. 

- conturarea opțiunilor viitoare privind tratarea oportunității economice; 

- asumarea riscului asociat oportunității de către persoanele respective; 

- stabilirea cadrului temporal pentru analiza aspectelor implicate; 

- prefigurarea de bariere în fata potenţialilor concurenţi, pentru a asigura sustenabili- 
tatea afacerii. 

Determinarea resurselor necesare valorificării oportunității economice, incumbă: 

- dimensionarea resurselor în funcție de amploarea, complexitatea şi perspectivele 

oportunității economice identificate; 

- reliefarea elementelor de unicitate ale abordării utilizate de noi; 

- stabilirea contribuţiei proprii la asigurarea resurselor necesare; 

- identificarea surselor de asigurare a celorlalte resurse; 

- previzionarea rezultatelor financiare (veniturilor nete) scontate. 


Identificarea oportunității 
economice 


Determinarea resurselor necesare 


Obţinerea resurselor destinate 
valorificării oportunității 
economice 


Realizarea mecanismului 
managerial de derulare 


a afacerii 


„Recoltarea“ valorii 


nou create 


Fig. 4. Principalele faze ale abordării oportunității economice de către întreprinzător 


Obţinerea resurselor necesare este adesea un proces laborios şi deosebit de dificil, care 
constă în: 

- determinarea nivelurilor optime şi minime pentru fiecare resursă necesară; 

- identificarea altor mecanisme (decât cel al proprietății) utilizabile pentru obținerea 
tuturor resurselor necesare (leasing, venture-capital, francising etc.); 

- cunoaşterea aşteptărilor, a cerințelor posesorilor de resurse față de acțiunea intre- 
prenorială şi asigurarea că există suficient potential pentru a-i satisface; 

- stabilirea măsurii în care oportunitatea economică poate să furnizeze suficiente 


stimulente pentru o cooperare pe termen lung cu furnizorii de resurse şi ceilalți stake- 
holderi; 

- prefigurarea consecinţelor performanţelor necorespunzătoare calitativ, neîmplinite 
cantitativ sau programate greşit. 

Realizarea mecanismului managerial pentru derularea afacerii are în vedere cu prioritate 
următoarele aspecte: 

- coordonarea eficace a asigurării şi utilizării resurselor interne şi externe; 

- stabilirea unor mecanisme pentru contacte de afaceri adecvate; 

- testarea ipostazelor privitoare la aspectele esenţiale ale punerii în valoare a 
oportunității economice; 

- determinarea modalitatilor prin care contribuțiile (costurile) şi performanţele pot fi 
măsurate. 

„Recoltarea“ valorii nou create implică, ca repere cheie, următoarele decizii şi acțiuni: 

- identificarea mecanismelor disponibile (utilizabile) pentru a „recolta” fructele 
valorificării oportunității economice; 

- examinarea corectitudinii structurării afacerii din punct de vedere al proprietății, 
legalităţii şi fiscalitatii; 

- stabilirea elementelor care pot amplifica sau diminua semnificativ „recoltarea“ 
fructelor afacerii; 

- onorarea corespunzătoare a obligaţiilor fata de tertele parti implicate în afacere. 

Elementele prezentate, fără a alcătui un tablou exhaustiv, punctează, în opinia şcolii 
de la Harvard, care sunt principalele aspecte de avut în vedere atunci când un între- 
prinzător identifică o oportunitate economică şi demarează procesul intreprenorial. Re- 
liefarea lor se bazează pe o viziune preponderent pragmatică, centrată pe luarea în con- 
siderare a celor mai dificile probleme cu care se confruntă, de regulă, întreprinzătorii. 

Capitolul 2. Elaborarea planului de afaceri 


2.1. Definirea şi necesitatea planului de afaceri 


Unul dintre cele mai des utilizate instrumente intreprenorial-manageriale în perioada 
actuală îl reprezintă planul de afaceri. Există o amplă literatură care îi este consacrată şi 
o cazuistică numeroasă în majoritatea țărilor. În consecință, abordările teoretice şi 
pragmatice ale planului de afaceri diferă între limite apreciabile. În continuare, 
prezentăm viziunea noastră asupra planului de afaceri bazată atât pe consultarea unui 
număr apreciabil de lucrări din literatura de specialitate internațională, cât şi pe 
experiența echipelor de elaborare de planuri de afaceri de la Institutul de Management 
şi Marketing; Internaţional MANAGER care în 10 ani au elaborat peste 60 de planuri de 
afacere, la o parte a acestora participând nemijlocit ca elaborator sau coordonator. 

În lucrarea recent publicată în colecția MANAGEMENT a Editurii Economice, 
consacrată instrumentarului managerial!, planul de afaceri este definit ca un instrument 
decizional dinamic, destinat pe de o parte, managerilor din cadrul firmei, în vederea 
creşterii eficienţei activității acestora şi pe de altă parte, investitorilor, bancherilor şi, în 
general, oricărui partener posibil, industrial, comercial, social etc. cărora le permite să ia 
cunoştinţă de perspectivele afacerii. 

O altă definire frecvent întâlnită este aceea că planul de afaceri reprezintă un docu- 
ment care descrie scopurile firmei şi mijloacele de realizare a lor în următorii cinci ani. 
O abordare mult mai realistă realizează cunoscutul specialist de la Universitatea Har- 
vard, David Gumpert. Potrivit lui, planul de afaceri este un document ce demonstrează 
de o manieră convingătoare că afacerea preconizată poate să vândă suficiente produse 
şi servicii pentru a produce un profit satisfăcător şi a o face atractivă potenţialilor 
sprijinitori?. 

După opinia noastră, planul de afaceri este o metodă intreprenorial-manageriala de 
proiectare şi promovare a unei afaceri noi sau de dezvoltare semnificativă a unei afaceri existente, 
pornind de la identificarea unei oportunități economice, prin care se determină obiectivele de 
realizat, se dimensionează şi structurează principalele resurse şi activități necesare, demonstrând 
că aceasta este profitabilă, că merită să fie sprijinită de potenţialii stakeholder". 

Deci, noi considerăm că planul de afaceri este mai mult decât un document, este o 
metodă cu finalitate, conținut şi efecte precis structurate, ce trebuie să demonstreze daca 
afacerea este profitabilă şi dacă merită să fie sprijinită de potenţialii stakeholderi. 

Există mai multe elemente care fac necesară elaborarea sa: 

a) Planul de afaceri reprezintă, în primul rând, un mijloc de autoedificare pentru cei ce 
comandă şi/sau realizează planul de afaceri asupra profitabilității şi viabilității demersului 


1 O. Nicolescu (coordonator), Sisteme, metode şi tehnici manageriale, Editura Economica, Bucuresti, 1999, p. 
117. 

2 D. Gumpert, How to Create a Succesful Business Plan, Goldish Group, Boston, 1990, p.6 

* Stakeholderul poate fi definit ca o persoană sau un grup de persoane care au interese importante în 
funcționarea şi performanţele unei organizații şi pe care le poate influența de o manieră semnificativă. De 
exemplu întreprinzătorul, distribuitorii, banca, managerii firmei, salariaţii firmei, organizațiile de IMM- 
uri, administraţia locală ş.a. 

intreprenorial de valorificare a oportunității economice. Practica demonstrează că există 
frecvent o mare diferenţă între fezabilitatea şi profitabilitatea unei oportunități econo- 
mice, aşa cum apare la prima vedere şi ceea ce rezultă după realizarea planului de 
afaceri. Analiza sistematică a unui set cuprinzător de informații, structurate riguros şi 
utilizând anumite metode şi tehnici, asigură întotdeauna o cunoaştere mai profundă a 
aspectelor implicate de valorificarea oportunităţilor economice şi pregătirea mai minu- 
țioasă şi eficace a acesteia. Altfel formulat, elaborarea planului de afaceri asigură un 
control al stării de sănătate a demersului intreprenorial avut în vedere. Nu de puține ori 
elaborarea planului de afaceri arată că afacerea dorită nu este profitabilă, împiedicându- 
ne astfel să facem greşeala foarte costisitoare de a demara activități care nu vor fi 
profitabile şi de a aloca resurse care nu se vor recupera, reprezentând pierderi. 

b) Planul de afaceri constituie un instrument de previzionare a afacerii. Prin planul de 
afaceri se stabilesc obiectivele de realizat, durata şi succesiunea activităților necesare, 
dimensiunea resurselor alocate şi principalii parametri de marketing, financiari, tehnici, 
de personal şi manageriali de considerat. Se jalonează astfel în mod riguros construcția 
afacerii pentru a fi profitabilă. 

c) Planul de afaceri este un instrument major în finanțarea întregii afaceri. Prin intermediul 
său se dimensionează resursele financiare necesare demarării şi finalizării acțiunii 
intreprenoriale. Concomitent, planul de afaceri, prin toate elementele încorporate, oferă 
argumentele necesare convingerii furnizorilor de fonduri să se implice în operationali- 
zarea sa. Aceşti furnizori de fonduri pot fi acționari sau asociați la afacere: băncile, 
fondurile de risc sau investitorii pe piața de capital. Pentru a-i convinge, este necesar ca 
din analizele încorporate să rezulte că veniturile generate sunt superioare cheltuielilor 
ocazionate, iar cash-flow-ul satisface atât cerinţele finanţării activităților curente, cât şi 
returnării fondurilor împrumutate în perioadele stabilite. 

d) Planul de afaceri reprezintă o bază pentru organizarea, coordonarea şi controlul proceselor 
implicate de demersul intreprenorial de valorificare a oportunității economice. Pornind de la 
obiectivele previzionate şi de la activităţile conturate, se stabilesc în primul rând confi- 
guratia sistemului organizatoric, manualul organizării (regulamentul de organizare şi 
funcționare) şi descrierile de funcții şi de posturi. Ulterior, concomitent şi după opera- 
tionalizarea sistemului organizatoric, se utilizează elementele încorporate în planul de 
afaceri şi pentru a coordona deciziile şi acțiunile personalului implicat şi a controla 
operationalizarea lor. Este esenţial ca toate modalitățile de organizare, coordonare şi 
control, cu rol determinant în asigurarea functionalitatii organizaţiei, să fie organic 
subordonate îndeplinirii previziunilor cuprinse în planul de afaceri. 

e) Planul de afaceri reprezintă şi o foarte importantă modalitate educațională pentru 
personalul implicat, începând cu întreprinzătorul. Participarea la elaborarea planului de 
afaceri cu informaţii şi apoi studierea acestuia contribuie la „învățarea“ mai bună a afa- 
cerii, la însuşirea şi utilizarea unor concepte şi tehnici manageriale, de marketing, finan- 
ciare etc. Ulterior, pe parcursul aplicării planului de afaceri, prin compararea rezultate- 
lor şi proceselor efective, cu cele previzionate, se amplifică capacitatea întreprinzăto- 
rului şi a echipei sale de a analiza activitățile economice şi de a le perfecționa. Continua 
raportare şi analiză a afacerii efective, comparativ cu prevederile planului de afaceri 
este generatoare de know-how. 

f) Sintetizând, planul de afaceri în ansamblul său constituie unul dintre cele mai complete şi 
eficace instrumente manageriale pentru întreprinzători şi manageri. El constituie un 

veritabil ghid decizional şi actional în baza căruia se proiectează şi implementează com- 
ponentele principale ale mecanismelor manageriale aferente proceselor de valorificare a 
oportunităţilor economice. 


2.2. Scopurile elaborării planului de afaceri 


Elaborarea unui plan de afaceri are în vedere întotdeauna realizarea anumitor sco- 
puri sau obiective, sintetizate în fig. 5. 


Determinarea profitabilitatii 
afacerii 


Finalizarea fuziunii sau Conturarea mecanismului 


cumpărării altor firme de operationalizare a 
afacerii 


Implicarea anumitor 
persoane cheie în SCOPURI ll sii si ai de la 
ancă 


realizarea afacerii 


Obținerea de contracte de Obţinerea de fonduri de 
vânzare importante investiții 


Fundamentarea 
perfectării de alianțe 
strategice 


Fig. 5. Scopurile elaborării planului de afaceri 


Primul scop constă în determinarea profitabilității valorificării oportunității economice 
identificate. În fapt, aceasta reprezintă scopul primar urmărit prin elaborarea planului de 
afaceri. Dacă afacerea preconizată nu se conturează a fi rentabilă, atunci toate celelalte 
scopuri cad de la sine. Pentru ca acest scop să fie realizat este necesară o corectă şi 
riguroasă concepere şi realizare a analizelor, astfel încât ele să fie realiste. Tentaţia de a 
„înfrumuseța“ planul de afaceri se dovedeşte întotdeauna contraproductivă, generând 
ulterior greutăți apreciabile, care pot ajunge până la falimentul firmei respective. 

Prin planul de afaceri se are în vedere şi stabilirea principalelor elemente de natură 
economică, marketing, financiară, producție, management prin care se construieşte de fapt 
afacerea. Absența sau superficiala cunoaştere a unor elemente majore, cum ar fi cele de 
marketing, sau personal, pot pune în pericol viabilitatea afacerii, cu toate că oportu- 
nitatea economică respectivă este profitabilă. Trebuie evitată tendința, relativ frecvent 
întâlnită, de concentrare numai asupra elementelor financiare, considerând că după 
obținerea resurselor necesare se vor pune la punct şi celelalte activități majore implicate. 


Ovidiu Nicolescu 


Obţinerea finanțării de la bancă este poate cel mai cunoscut şi considerat obiectiv în 
elaborarea planului de afaceri. Ca regulă, nici un întreprinzător nu dispune de toți banii 
necesari pentru a derula o afacere atunci când aceasta nu se rezumă la una sau 2-3 
persoane implicate. În consecinţă, trebuie împrumutate fonduri de la bancă. Apelarea 
băncii cu un plan de afaceri, chiar dacă aceasta nu-i o condiţie obligatorie pentru a 
acorda credit, face o bună impresie şi amplifică şansele de a obține condiţii superioare 
de creditare. În cazul în care banca utilizează un model standard de plan de afaceri, 
acesta trebuie utilizat de la început, economisind timp şi bani. 

Pentru a obține un credit de la bancă, planul de afaceri este necesar să demonstreze 
că afacerea este profitabilă, iar cash-flow-ul asigură returnarea ratelor de credit la 
termenele convenite. Esentiala este prevederea în planul de afaceri de garanții acceptate 
de piaţă şi în mărime suficient de mare, adică superioară în raport cu dimensiunea 
creditului. Prevederea prin plan a participării întreprinzătorului cu bani lichizi la 
realizarea obiectului afacerii pentru care se solicită creditul este un element cheie. Cu 
cât această participare, care semnifică o împărțire a riscurilor afacerii între bancă şi 
întreprinzător, reprezintă o pondere mai ridicată în totalul fondurilor necesare, cu atât 
sunt mai mari şansele de a primi creditul solicitat şi cu o dobândă mai redusă. 

Obţinerea de fonduri de investiții poate reprezenta un alt obiectiv al elaborării planului 
de afaceri, în cazul în care nu se apelează la bănci pentru credite. În această ipostază, 
planul de afaceri este destinat fondurilor de risc (venture capital) sau altor investitori 
potenţiali. Elementele specifice care intervin în această situaţie se referă la dezvoltarea 
părții referitoare la investiţii, utilizând mai multi indicatori specifici. De asemenea, dacă 
adresantul este un fond de risc, se dezvoltă un capital special referitor la viitoarea 
implicare a reprezentanţilor fondurilor de risc în managementul afacerii. Planurile de 
afaceri concepute pentru acest obiectiv sunt utilizate cel mai frecvent în SUA, unde 
fondurile de risc sunt foarte frecvent folosite. 

Perfectarea de alianțe strategice între firma respectivă şi alte firme în vederea valorificării 
superioare a unor oportunități economice, de regulă de mare amploare, poate repre- 
zenta un alt scop al elaborării planului de afaceri. Aşa cum se ştie, alianța strategică 
reprezintă o combinare pe termen lung a activităților de cercetare, producție, marketing 
etc. a două sau mai multe firme, în anumite condiţii, în vederea obținerii unui plus de 
performanță economică. În astfel de situaţii se recomandă firmelor implicate să recurgă 
la elaborarea unui plan de afaceri prin care să se stabilească mecanismul de realizare a 
alianţei strategice ce va diminua resursele, cheltuielile şi veniturile implicate, amplifi- 
cându-se profitabilitatea alianţei pe ansamblu şi pentru fiecare partener. 

În România, elaborarea de planuri de afaceri direcționate asupra realizării acestui 
obiectiv sunt foarte rare întrucât nu se prea apelează la alianţe strategice, deşi ele 
reprezintă o importantă oportunitate economică. 

Obţinerea de contracte de cumpărare, în special de către firmele mici de la firmele mari, poate 
fi facilitată de elaborarea unui plan de afaceri special. O atare necesitate apare, de regu- 
lă, atunci când o firmă mică abordează pentru prima dată o firmă mare în vederea 
obținerii unui contract important. Pentru a se face cunoscută, a-şi demonstra potenţialul 
şi a câştiga încrederea partenerului mai puternic, un plan de afaceri axat pe comerciali- 
zarea contractelor avute în vedere poate fi foarte util firmei mici. Desigur, se elaborează 
un plan de afaceri specific prin care se demonstrează capacitatea firmei mici de a prelua 

şi valorifica cantitățile de produse contractate, în condiții de siguranţă şi profitabilitate 
pentru ambii parteneri implicați. 

Implicarea anumitor persoane în realizarea unei noi afaceri poate reprezenta scopul elaborării 
unui plan de afaceri. Un asemenea scop se prefigurează când o firmă de dimensiuni mici 
identifică o oportunitate economică cu potenţial deosebit de profitabilitate, dar pentru 
care nu dispune în posturile cheie de suficienți manageri şi specialişti. În această situa- 
tie, planul de afaceri serveşte drept argument pentru a atrage manageri şi/sau specia- 
lişti de mare valoare, ca urmare a demonstrării viabilitatii şi profitabilitatii sale deosebi- 
te. Frecvent, planurile de afaceri cu această destinație prevăd şi o participare a mana- 
gerilor şi specialiştilor cheie la împărţirea profitului rezultat. În condiţiile actuale, în 
care informațiile, tehnologiile şi know-how-ul devin din ce în ce mai importante şi 
impune necesitatea apelării mai frecvente la planul de afaceri pentru a atrage specialiştii 
valoroşi. Practica intreprenorial-managerială din cele mai dezvoltate tari confirmă din 
plin această afirmație. 

În sfârşit, un ultim element major ce poate fi avut în vedere prin elaborarea planului 
de afaceri este facilitarea de fuziuni între companii sau a cumpărării altei firme. Întocmirea 
unui plan de afaceri care să pună în evidență avantajele comparative ale firmelor 
respective şi complementaritatea intereselor (în cazul fuziunii) este mai mult decât bine 
venită. Prin intermediul său se asigură o promovare şi o protejare superioară a 
intereselor firmei. Posedarea respectivului plan de afaceri la începerea negocierilor 
oferă din start un atu, un ascendent în derularea respectivelor operații economice. 

Trecerea în revistă a scopurilor ce pot fi avute în vedere în conceperea şi proiectarea 
planurilor de afaceri este importantă din cel putin două puncte de vedere: 

a) conştientizează întreprinzătorii şi managerii asupra multiplelor situații în care este 
necesară şi eficace apelarea la un plan de afaceri; 

b) atrage atenţia factorilor de decizie şi elaboratorilor planului că scopurile avute în 
vedere se reflectă în conținutul şi modul de prezentare a planului de afaceri. Se evită 
astfel realizarea de planuri de afaceri standard, insuficient corelate cu necesitățile reale 
ale afacerii. 

Precizarea scopurilor avute în vedere de către întreprinzătorii şi/sau managerii care-l 
solicită este prima condiţie pentru a avea un plan de afaceri care să corespundă integral 
necesităților şi să fie utilizat în mod eficace. 


2.3. Determinarea scopurilor întreprinzătorului şi 
autoevaluarea potenţialului său 


La prima vedere, elementele menționate în titlul paragrafului par să nu aibă legătură 
cu elaborarea planului de afaceri. Dimpotrivă, atunci când se pune problema elaborării 
planului pentru întreprinzător, determinarea scopurilor proprii, individuale ale acestu- 
ia şi precizarea aşteptărilor personale constituie o premiză esenţială. Pentru ca planul 
de afaceri să corespundă dorințelor şi specificului întreprinzătorului, acesta trebuie să-şi 
răspundă la patru întrebări cheie: 

a) Posezi talentul intreprenorial pentru a iniția şi derula pe cont propriu o afacere? Această 
primă întrebare este esenţială întrucât dacă nu ai suficient potenţial intreprenorial, 
atunci este necesar şi înțelept să opreşti demersurile intreprenoriale imediat. Autoanali- 

za activității, comportamentului şi performanţelor precedente prin prisma caracteris- 
ticilor tipice unui întreprinzător ne poate oferi indicii importante pe acest plan. Pe lângă 
analiza menționată, care este destul de dificilă, specialiştii recomandă şi utilizarea de 
teste sau chestionare pentru autoevaluarea potențialului întreprinzătorului. In tabelul 
nr. 2 prezentăm, cu titlu exemplificativ, un astfel de chestionar utilizat cu succes în mai 
multe tari din Uniunea Europeană. 


Tabelul nr. 2. Chestionar de autoevaluare a potenţialului intreprenorial 


Nr. Întrebări Răspunsuri 

crt. DA | NU 

1 Adesea, simt că sunt victima forțelor exterioare pe care nu le pot controla 

2 Muncesc adesea mai mult decât am planificat 

3 Mi se pare că unele zile trec fără ca eu să fi realizat ceva 

4 Chiar într-o situație dificilă, eu voi încerca întotdeauna să obțin ceva din 
ea 

5 Cred că un mod de viață ordonat, cu orar regulat, mi se potriveşte cel 
mai bine 

6 Sunt fericit dacă nu trebuie să mă bazez pe alții 

7 | Sunt pregătit să îmi asum riscuri, dar numai după ce am evaluat cu 
atenţie toate consecințele 

8 Nu are sens să încep ceva, dacă nu îi văd finalitatea 

9 Oamenii îmi spun adesea cât de bun sunt în a vedea lucrurile din punctul 
lor de vedere 

10 | Eu tind să nu fiu prea ambițios pentru a evita să fiu dezamăgit 

11 | Este foarte important pentru mine ca oamenii să-mi recunoască succesul 

12 | Când sun la telefon şi răspunde un robot, de obicei închid 

13 | Nu am fost niciodată o persoană care să urmeze mulțimea 

14 | Ceea ce contează este ceea ce obțin (câştigul final), indiferent de cât de 
mult trebuie să muncesc pentru a-l obține 


Stabilirea punctajului: 

Notati câte două puncte pentru fiecare DA la întrebările 2, 4, 7, 8, 9, 11 şi 13 şi zero 
puncte pentru fiecare NU la aceste întrebări. Pentru întrebările 1, 3, 5, 6, 10, 12 şi 14 
notati cu câte 2 puncte pentru fiecare NU şi zero puncte pentru fiecare DA. Scorul 
maxim este de 28 de puncte. 

Grila de interpretare 

- peste 24 de puncte, amplu talent intreprenorial, se recomandă să devină sau să 
continue să fie întreprinzător; 

- între 20 şi 24 puncte, potențial intreprenorial mediu, lansarea în acțiuni intrepreno- 
riale prezintă şanse mari de reuşită, implicând însă eforturi deosebite şi recomandân- 
du-se relaţii de parteneriat; 

- sub 20 de puncte, potenţial intreprenorial redus sau absent; nu se recomandă să 
întreprindă sau să conducă activități intreprenoriale. Într-o astfel de situaţie ori se re- 
nuntd, ori se inițiază o colaborare, un parteneriat cu persoane care dispun de capacitate 
intreprenorială ridicată, demonstrată prin activitatea şi performanţele anterioare. 

b) Ce fel de participant la activitățile intreprenorial-manageriale eşti? 

Această a doua întrebare este complementară precedentei şi are în vedere în special 
preferinţele şi disponibilităţile potenţialului întreprinzător referitoare la munca cu 
oamenii şi la comportamentul în cadrul grupului. 

Două aspecte majore trebuie avute în vedere. Primul se referă la modul de a lucra cu 
alte persoane, dacă este caracteristic un comportament şi o abordare participativă, sau, 
dimpotrivă, una individualistă, cu accent pe comandă şi celelalte elemente ale ierarhiei. 
Al doilea aspect priveşte preferința de a lucra singur sau în grupuri mici sau mari. Dacă 
se vrea o firmă proprie mică, din dorința de a avea libertate de decizie şi acţiune, de a fi 
independent, atunci va fi confortabil să se lucreze de unul singur sau cu un număr 
redus de persoane. Practica arată că multe persoane care au devenit întreprinzători 
pentru a nu avea şefi, au descoperit că un număr mare de subordonați reprezintă un 
stres mult mai mare decât a fi subordonat unui manager. 

În funcţie de răspunsurile la aceste întrebări, potenţialul întreprinzător va şti ce fel de 
afacere i se potriveşte - mai mare sau mai mică - şi care se recomandă să fie locul şi 
rolul său în cadrul viitoarei firme pentru a corespunde naturii şi a genera performanţă 
şi satisfacţii personale. Aceste elemente trebuie să constituie importante repere în 
elaborarea planului de afaceri. 

c) Doreşti să câştigi bani imediat sau mai târziu? 

Răspunsul la această întrebare este esențial pentru structurarea şi direcționarea 
dezvoltării viitoarei afaceri. Alocarea şi utilizarea resurselor în prima fază, şi, ulterior a 
veniturilor, poate depinde în mare măsură de obiectivele de câştig ale potenţialului 
întreprinzător în termeni de mărime şi, îndeosebi, de timp. Practica relevă că firmele 
mici, care se dezvoltă lent, produc, de regulă, câştiguri mai mari şi mai rapide decât 
firmele care se dezvoltă rapid. Explicaţia acestei situaţii, la prima vedere surprinzătoare, 
rezidă în faptul că o rapidă dezvoltare înseamnă reinvestirea rapidă a profiturilor, 
combinată eventual cu credite, ceea ce are ca efect diminuarea veniturilor nete pe care 
întreprinzătorul le încasează efectiv. Desigur, o firmă care se dezvoltă rapid pe termen 
lung, poate aduce câştiguri mult mai mari întreprinzătorului, dar acestea vor fi după un 
mare număr de ani. 

d) Ce fel de afacere, de firmă doreşti să construieşti şi să conduci? 

În esență, sunt posibile două tipuri de firme. Firma „lifestyle“, a cărei denumire induce 
în eroare, într-o anumită măsură, întrucât, ea nu semnifică că întreprinzătorul lucrează 
câteva ore pe zi, dimineața, iar în fiecare după amiază joacă golf sau tenis. Acest tip de 
firmă, cel mai răspândit în SUA, se caracterizează prin dimensiuni mici, câțiva salariați, 
dezvoltându-se în ritm lent. Întreprinzătorii respectivi sunt independenți, stresul cu care 
se confruntă este redus, ei câştigând şi având mai mult timp liber pentru viața personală 
decât dacă ar fi salariați la o altă firmă. Al doilea tip, firma „dinamică” se caracterizează 
prin focalizarea pe dezvoltare şi performanţă. Frecvent, ea înregistrează creşteri ale cifrei 
de afaceri de 50-100% anual. În acest caz, durata, intensitatea şi stresul muncii 
întreprinzătorilor sunt mari, sensibil superioare celor cu care se confruntă un salariat 
obişnuit. Timpul şi disponibilitatea psihică pentru viața personală, de familie, sunt 
sensibil mai reduse. Pentru a facilita potenţialului întreprinzător identificarea tipului de 
afacere care i se potriveşte, se recomandă utilizarea testului prezentat în tabelul 3. 

Tabelul nr. 3. Test de evaluare a tipului de afacere care se potriveşte unei anumite 
persoane 


Întrebarea 


Ce preferați? 

a) să realizați personal un produs sau un serviciu 

b) să fie realizat prin contribuţia altora 

Ce fel de firmă vă interesează cu prioritate? 

a) una stabilă 

b) una care să se dezvolte rapid, utilizând mulţi oameni şi care să implice sarcini noi 

Care din următoarele abordări vă dau satisfacţii mai mari? 

a) să realizați sarcini de detaliu şi să consemnați personal informațiile privind derularea lor 
b)să adoptați decizii importante şi să puneţi pe alţii să le execute 

Care din următoarele stiluri de leadership vă caracterizează în cea mai mare măsură? 

a) să fiți dirijorul general al afacerii 

b) să împărțiți cu alţii conducerea firmei 

Care din următoarele scopuri economice sunt cele mai importante pentru Dvs.? 

a) să aveţi libertatea de acțiune şi independența proprietarului unic 

b) să aveţi satisfacția că organizaţia se dezvoltă şi se extinde rapid 

Care din următoarele scopuri financiare sunt cele mai importante pentru dvs.? 

a) să obţineţi venituri mari, pentru a vă trăi viata din plin în următorii ani 

b) să obţineţi venituri pentru o viata decentă în viitorii câțiva ani, cu perspectiva de a deveni 
bogat în următorii 7-10 ani 

Ce simtiti Dvs. privitor la angajarea şi motivarea personalului? 

a) este o sarcină managerială dificilă, pe care întreprinzătorul trebuie să se străduiască să o 
realizeze cât mai bine 

b) este o mare provocare şi o sursă potenţială de satisfacţii în managementul unei afaceri 


Grila de interpretare 

- Dacă pentru alternativa a se fac 5 sau mai multe opțiuni, atunci Dvs. (întreprin- 
zătorul) sunteți un bun candidat pentru o întreprindere „lifestyle“ 

- Dacă pentru alternativa b se fac 5 sau mai multe opțiuni, atunci Dvs. (întreprinză- 
torul) sunteți un bun candidat pentru o „întreprindere dinamică“ 

Răspunsurile la ultimele trei întrebări se intercorelează, ele formând conținutul aşa 


numitei ecuaţii de evaluare personală!, care are configuraţia prezentată în tabelul nr. 4. 


Tabelul nr. 4. Ecuația de evaluare personală 


Nr. Tipul de comportament personal Când se doreşte Tipul de afacere 
Crt. obţinerea câştigurilor 

1 Centrat pe grup mic imediat Firma „lifestyle“ 

2 Centrat pe grup mare mai târziu Firma dinamică 


Utilizarea ei trebuie să contribuie substanțial la autoclarificarea potențialului investitor 
asupra propriilor aşteptări şi a tipului de abordare intreprenorială care i se potriveşte. 

Opţiunea potenţialului întreprinzător pentru unul din cele două tipuri de întreprin- 
dere, înaintea elaborării planului de afaceri, este absolut necesară. Altminteri, riscă să 
proiecteze o firmă care, prin dimensiune şi comportament organizational să nu i se po- 
trivească. 


1D. Gumpert, op. cit., p. 4. 

Concluzionând, oferirea de către întreprinzător de răspunsuri la setul de întrebări, 
facilitează elaborarea unui plan de afaceri şi realizarea unui demers intreprenorial care 
să corespundă în mare măsură felului său de a fi şi aşteptărilor sale. Se creează astfel 
premisa ca potenţialul întreprinzător să obțină satisfacţii mari pe parcursul viitoarei sale 
activități intreprenoriale. Răspunsurile la cele patru întrebări constituie premisa sau 
fundamentul personalizării planului de afaceri 


2.4. Principiile elaborării planului de afaceri 


Pentru ca un plan de afaceri să conţină ceea ce este necesar, contribuind plenar la 
atingerea scopurilor pe care le urmăreşte şi să ia în considerare aşteptările realiste ale 
întreprinzătorilor şi specificul demersului intreprenorial, este necesar să fie elaborat pe 
baza luării în considerare a mai multor principii. În continuare, în tabelul nr. 5 prezen- 
tăm un set de principii care se bazează atât pe consultarea unor lucrări de referință din 
literatura de specialitate25456, cât şi pe know-how-ul şi experiența proprie de peste 10 
ani, rezultată din participarea nemijlocită la elaborarea şi implementarea de planuri de 
afaceri în cadrul Institutului de Management şi Marketing Internațional MANAGER. 


Tabelul nr. 5. Principii de redactare a unui plan de afaceri 


Nr. Principii Conţinutul şi modul de folosire a principiului 

crt. 

1 Stabilirea scopurilor de | - Primul punct de plecare în elaborarea oricărui plan de 
realizat prin elaborarea | afaceri este determinarea precisă a scopurilor pe care între- 
planului de afaceri prinzătorul le are în vedere prin elaborarea planului de 

afaceri. 


- În funcţie de scopuri, se stabilesc configurația planului, 
elementele cărora li se vor acorda prioritate şi, implicit, 
informațiile specifice de cules, analizat şi interpretat. 


2 Cunoaşterea şi luarea în | - Al doilea punct de plecare în elaborarea planului de afaceri 
considerare a aşteptări- | este cunoaşterea viziunii, aşteptărilor şi cerințelor specifice 
lor şi cerințelor specifice | ale întreprinzătorului vizavi de afacerea proiectată, prin 
ale întreprinzătorului fa- | discuţii aprofundate cu acesta şi, eventual, prin formularea în 
ta de afacerea avută în scris a anumitor cerințe de către întreprinzător. 

vedere - Elementele furnizate de întreprinzător servesc drept bază 
pentru „personalizarea“ planului de afaceri, fără a abdica însă 
de la elementele de esență care formează conținutul său. 


2 E. A. Fröhlich, P. M. Hawranek, C.F. Lettmayr, J. H. Pichler, op. cit. 

3 O. Nicolescu (coordonator), Sisteme, metode şi tehnici manageriale, Ed. Economică, Bucuresti, 2000 
4D. Gumpert, op. cit. 

5 P. Hawken, Cum să dezvolti o afacere, Ed. Ştiinţifică şi Tehnică, Bucuresti, 1997 

6 D. Wold, NxLevel Guide for Entrepreneurs. University of Colorado, Denver, 1998 

Nr. Principii Conţinutul şi modul de folosire a principiului 

crt. 

3 Includerea obligatorie în |- Aceste elemente se referă în principal la piață, realizarea 
planul de afaceri a anu- | produsului/ serviciului şi vinderea produsului, fundamentul 
mitor elemente de esenţă | financiar şi profitabilitatea afacerii. 
privitoare la afacerea, în- | - Pentru fiecare din aceste elemente există anumite 
treprinzătorul, managerii | informații, tehnici, metode etc. obligatorii de utilizat. 
şi organizația implicată 
în activitate şi perfor- 
mantele lor precedente 

4 Luarea in considerare a | - Conceperea, organizarea şi redactarea planului de afaceri va- 
existenţei mai multor riază între limite relativ largi, în funcție de mai multi factori, 
moduri de a concepe şi | dintre care cei mai importanți sunt: scopurile urmărite, aş- 
scrie un bun plan de teptările şi cerințele specifice ale întreprinzătorului, concepția 
afaceri şi know-how-ul consultantilor care elaborează planul, cerin- 

tele exprese ale destinatarului planului de afaceri, domeniul 
avut în vedere, resursele alocate, perioada avută la dispoziție, 
posibilitățile de informare şi documentare efectiv existente, 
prevederile legislaţiei care se aplică în țara respectivă. 

5 Manifestarea de creativi- | - În vederea evidentierii aspectelor care contribuie la maxi- 
tate în asamblarea şi mizarea atingerii scopurilor, se recomandă folosirea unei 
modul de prezentare a game variate de elemente, mai ales de natură grafică, care să 
planului de afaceri atragă atenția destinatarului planului de afaceri asupra lor. 

- Apelarea la calculatoare, inclusiv cele portabile, desktop, se 
dovedeşte deosebit de eficace, prin marea variație a formelor, 
culorilor, sunetelor etc. ce pot fi asociate prezentării planului 
de afaceri. 

6 Realizarea unui plan de | - Prin structură, conținut şi mod de prezentare, planul de afa- 
afaceri cât mai focalizat | ceri trebuie integral subordonat realizării scopurilor presta- 
pe obiective şi mai bilite. 
concis - Planul de afaceri, cu toată complexitatea aspectelor 

implicate, nu trebuie să fie prea mare, iar limbajul utilizat să 
faciliteze citirea şi înțelegerea conținutului său 

7 Individualizarea - Pentru a fi convingător, planul de afaceri este necesar să 
planului de afaceri, prin | încorporeze elemente specifice firmei referitoare la cultura 
reflectarea personalităţii | organizațională şi personalul implicat, relevante din punct de 
organizației şi oamenilor | vedere al scopurilor urmărite. 
din cadrul său, a ataşa- |- Individualizarea planului de afaceri trebuie să pună în 
mentului şi încrederii lor | evidenţă specificul misiunii şi avantajele competitive ale vii- 
în organizație şi avan- toarei afaceri, comparativ cu concurenţii actuali sau viitori, 
tajului său competitiv care să convingă destinatarii de competitivitatea organizației. 

8 Realizarea unui plan de | - În mod firesc, în orice plan de afaceri prioritate au aspectele 
afaceri echilibrat, pozitive, cele care susțin major scopurile avute în vedere. 
cuprinzând atât aspecte |- Întrucât nu există o afacere perfectă, pentru a asigura 
pozitive, cât şi negative | realismul şi credibilitatea planului de afaceri, se încorporează 

în el şi principalele elemente negative şi dificultăți ce vor 
trebui soluționate. 

Nr. Principii Conţinutul şi modul de folosire a principiului 
crt. 


- Pentru a putea culege numeroasele informații necesare şi a 
analiza în mod aprofundat multiplele aspecte implicate de 
un plan de afaceri, câteva săptămâni sunt absolut necesare. 

- Concentrarea asupra aspectelor majore implicate 
(marketing, financiare, tehnice, umane, producție, manage- 
riale etc.), pe parcursul unei asemenea perioade facilitează 
fundamentarea mai solidă a analizelor şi concluziilor, pre- 
cum şi prezentarea lor cât mai atractivă şi convingătoare. 

- Trenarea prea mult a procesului de elaborare a planului de 
afaceri este însă, de asemenea, contraindicată; practica arată 
că pentru o situație intreprenorială obişnuită, un bun plan de 
afaceri necesită, de regulă, 4-7 săptămâni. 


9 Redactarea planului de 
afaceri este necesar să 
dureze cel putin 2-3 
săptămâni 


Fireşte, aceste principii, ca orice alte principii de altfel, reprezintă numai nişte jaloane 
majore în elaborarea planului de afaceri. Ele trebuie să servească permanent drept ghid 
elaboratorilor planurilor de afaceri, care însă, se recomandă să fie luate în considerare în 
mod flexibil, în funcție de condiţiile concrete existente de fiecare dată, de specificul 
oportunității economice şi a situației intreprenoriale implicate. 


2.5. Structura planului de afaceri 


Nu există, aşa cum am menționat deja, o structură standard a planului de afaceri. Se 
constată că profesori, consultanţi sau bancheri utilizează planuri de afaceri structurate 
parțial diferit, deşi, de regulă, cuprind aceleaşi elemente esențiale. 

În tabelul nr. 6 prezentăm o structură de plan de afaceri orientativă, care se regăseşte 
în proporţie de 90% la autorii şi firmele de consultanță consacrate. 


Tabelul nr. 6. Structura planului de afaceri 


Componente 


Sinteza planului de afaceri 

Prezentarea întreprinderii 

Produsele şi serviciile firmei 

Programul de marketing şi de vânzări 

Programul de dezvoltare a produselor şi/sau serviciilor 
Programarea activităților operaționale 

Managementul activităților 

Planul financiar 

Oferta intreprenorială 

Anexele 


În continuare vom puncta pentru fiecare capitol al planului de afaceri aspectele 
esenţiale de avut în vedere. 
Sinteza planului de afaceri Acest capitol se mai numeşte frecvent şi sinteza executivului 
şi cuprinde, în principal, următoarele elemente: 
- descrierea succintă a firmei 

- prezentarea produselor şi/sau serviciilor 

- piaţa potențială 

- proiecţiile cercetării de piață 

- avantajul competitiv al produselor şi/sau serviciilor 

- principalele aspecte financiare implicate 

- profitabilitatea firmei 

- echipa managerială 

- oferta sau propunerea adresată destinatarului planului de afaceri. 

Sinteza se recomandă să fie de 4-6 pagini. 

Prezentarea întreprinderii. Capitol cu caracter introductiv, inserează informații 
referitoare la: 

- profilul firmei 

- scurt istoric al organizației 

- regimul juridic al firmei. 

Acest capitol trebuie să fie scurt, având drept obiectiv să faciliteze destinatarului 
extern al planului de afaceri formarea unei imagini globale coerente asupra firmei 
respective. 

Produsele şi serviciile firmei. Principalele informații cuprinse în acest capitol au drept 
conținut: 

- prezentarea naturii şi destinaţiei lor 

- descrierea proceselor de fabricaţie implicate 

- evidenţierea caracteristicilor definitorii ale produselor şi serviciilor (cost, calitate, 
performanțe etc.) 

- indicarea licenţelor şi patentelor folosite 

- caracterizarea stadiului dezvoltării tehnice a produsului 

- indicarea fazei ciclului de viaţă în care se află produsele şi serviciile 

- relevarea produselor competitive şi a punctelor forte şi slabe ale acestora 

- evidențierea necesității schimbărilor tehnologice, ținând cont de ceea ce fac 
concurenţii şi de tendinţele tehnice pe plan internațional în respectivul domeniu 

Programul de marketing şi planul de vânzări. Elementele principale încorporate în acest 
capitol se referă la: 

- segmentul de piață tintit 

- concurenții firmei 

- strategia de marketing 

- situația vânzărilor în trecut, prezent şi în viitor 

- politica de prețuri 

- politica de distribuţie 

- condiţiile de vânzare ale produselor, în special de plată ale acestora 

- programul de reclamă şi promovare a produselor 

- alte elemente comerciale considerate esenţiale în cazul fiecărei situaţii; de exemplu, 
indicele de sezonalitate, reglementări comerciale speciale, programe guvernamentale de 
asistenţă la export, noi tendințe de marketing pe alte pieţe etc. 

Capitolul de marketing este unul dintre cele mai importante, întrucât vânzarea 
produselor este determinantă pentru supraviețuirea şi dezvoltarea firmei. 

Programul de dezvoltare a produselor şi serviciilor. Informaţiile cuprinse în acest capitol 
se referă la situația actuală şi viitoare a produselor din următoarele puncte de vedere: 

- prețuri 

- caracteristici tehnice şi tehnologice 

- viitoarea generaţie de produse 

- acțiunile proprii de cercetare şi dezvoltare desfăşurate în prezent şi cele prevăzute 
pentru perioada următoare, cu precizarea produselor modernizate care vor rezulta 

- segmentul de piață pe care va fi marketat fiecare produs nou 

- anticiparea dezvoltărilor de noi produse şi servicii în viitorii ani 

De remarcat dimensiunea pronunțat prospectivă a abordării, precum şi accentul pe 
relaţia activității de cercetare-dezvoltare şi cerințele pietii. 

Programul activităților operaționale. Conţinutul acestui capitol este axat predominant 
asupra activităților de producţie, abordând cu prioritate următoarele aspecte: 

- programarea producției 

- gestiunea stocurilor de materii prime, semifabricate, piese de schimb etc. aferente 
fiecărui produs, ținând cont de cerinţele clienților 

- programarea aprovizionării cu materii prime, în funcție de structura producției şi 
eşalonarea fabricaţiei 

- cheltuielile necesare pentru a satisface necesitățile primelor trei programe 

- service-ul pentru produse 

- previziuni privind creşterea capacității de producție împreună cu costurile şi 
perioadele aferente 

- măsurile de amplificare a eficienţei activităților de producție 

- relaţiile contractuale cu furnizorii actuali şi sursele alternative de aprovizionare 

De remarcat viziunea integrată pe care se bazează elaborarea activităților de 
producţie şi aprovizionare, cu accent pe aspectele economice implicate. 

Managementul activităților. Fără a avea un caracter exhaustiv, acest capitol are în 
vedere îndeosebi următoarele elemente principale: 

- prezentarea organigramei, cu punctarea principalelor caracteristici 

- prezentarea echipei de manageri superiori, a C.V.-urilor acestora, cu reliefarea 
abilităților care pot să contribuie la dezvoltarea organizaţiei 

- descrierea concepției manageriale şi a practicilor utilizate față de comercianții cu 
ridicata, concurenți, comunitatea locală etc. 

- indicarea modalitatilor de motivare a salariaților 

- relaţiile cu sindicatul 

- structura proprietății firmei şi reglementarea sa juridică 

- serviciile de contabilitate, juridice, consultanță, training, la care firma apelează de 
regulă 

Se consideră că aceste elemente manageriale au cea mai mare relevanță pentru 
demersul intreprenorial, proiectat prin planul de afaceri. 

Planul financiar. Capitol cu o mare importanţă în economia de ansamblu a planului 
de afaceri, ce încorporează, de regulă, următoarele elemente: 

- situația costurilor şi veniturilor 

- proiecţiile de cash-flow în diverse variante, ținând cont de sursele de finanțare 
posibile 

- bilanţul contabil 

- analiza break-even* pentru ansamblul firmei şi principalele produse 

Orizontul planului financiar corespunde orizontului planului de afaceri. 

În realizarea analizelor încorporate se apelează la un set de metode şi tehnici bine 
formalizate. Calitatea proiectiilor financiare depinde decisiv de exactitatea şi realismul 
informațiilor de plecare. Având în vedere volatilitatea accentuată a unora dintre ele- 
mentele monetare şi financiare implicate, mai ales cele care tin de contextul macroeco- 
nomic şi - când este cazul - mondoeconomic, se recomandă realizarea mai multor 
variante de proiecții financiare. 

Oferta finală sau intreprenoriala a planului de afaceri. Precedentele componente ale 
planului de afaceri - dintre care o pondere deosebită o are planul financiar - oferă 
fundamentele necesare stabilirii ofertei de afaceri. În mod firesc, conținutul său diferă 
într-o anumită măsură în funcție de scopurile prioritare avute în vedere. De regulă, 
oferta de afaceri cuprinde elemente referitoare la: 

- mărimea sumelor solicitate furnizorilor potenţiali de fonduri 

- termenii financiari în care se solicită sumele respective 

- destinațiile exacte ale sumelor solicitate 

- condiţiile de parteneriat 

Conţinutul şi modul de prezentare ale ofertei finale variază în cea mai mare măsură 
de la un plan de afaceri la altul, întrucât aceasta se adaptează la particularitatile şi 
cerințele anticipate ale băncilor, fondurilor de risc, companiilor partenere etc. avute în 
vedere. 

Anexele cuprind o varietate de documente referitoare la activitatea şi performanțele 
firmei, de natură să aducă un plus de informaţii şi argumente indirecte destinatarului 
planului de afaceri, în favoarea acceptării ofertei sale finale. 

Cele mai frecvente documente, care se anexează, sunt următoarele: 

- contracte proformă, care să dovedească intenția unor clienți de a cumpăra produ- 
sele sau serviciile care se vor furniza; 

- oferte pentru justificarea costurilor investitionale, de utilaje, echipamente etc. 

- oferte de pret pentru materiile prime, materiale utilizate în procesele tehnologice. 

În final, considerăm necesar să precizăm că am prezentat o structură a planului de 
afaceri relativ complexă, în care se regăsesc cele mai importante elemente implicate de 
un plan de afaceri care ar avea în vedere quasitotalitatea scopurilor menționate anterior. 
Întrucât, de regulă, se au în vedere numai o parte din aceste scopuri, planurile de 
afaceri nu cuprind, cel mai adesea, toate elementele prezentate anterior. Spre exemplu, 
din planul de afaceri elaborat pentru un întreprinzător atunci îşi întemeiază o afacere, 
dispar aspectele referitoare la activitatea trecută a firmei, întrucât aceasta nu a existat. 

Concluzionând, structura prezentată cuprinde elementele esenţiale care, în condiţii 
normale, trebuie să se regăsească în quasitotalitate în planul de afaceri. Ea reprezintă o 
structură ghid ce trebuie particularizată pentru fiecare plan de afaceri, în funcție de 
specificul situaţiei şi de cerințele stakeholderilor implicați. 


* break-even sau punctul critic desemnează acel nivel al volumului de activitate la care cheltuielile 
(constante şi variabile) se acoperă integral din veniturile obținute ; amplificarea în continuare a activității 
generează profit. 

2.6. Relaţia plan de afaceri - studiu de fezabilitate 


În practica intreprenorial-managerială se utilizează frecvent, pe lângă planuri de 
afaceri şi studii de fezabilitate. Potrivit majorității specialistilor®, studiul de fezabilitate 
precede planul de afaceri, reprezentâtnd o modalitatea mai puțin complexă şi mai rapidă de 
analiză a unei oportunități de afaceri din punct de vedere al viabilitatii sale, stabilind dacă merită 
să continui eforturile de analiză şi valorificare a sa. Menirea studiului de fezabilitatea este de 
a elimina sau diminua substantial riscurile întreprinzătorului în valorificarea 
oportunităţilor economice identificate. 

În esenţă, un studiu de fezabilitate se recomandă să realizeze succesiv mai multe 
teste de fezabilitate, aşa cum se prezintă în figura nr. 6. 

Testul de fezabilitate generală sau de ansamblu a oportunității de afaceri se recomandă 
să se realizeze prin intermediul analizei SWOT. Ca urmare a aplicării sale, se 
evidenţiază: 

- punctele forte ale oportunității economice, care pledează pentru valorificarea sa; 

- punctele slabe ale oportunității economice, care trebuie eliminate sau contra- 
balansate, dacă este posibil; 

- oportunitățile oferite de contextul implicat (comerciale, juridice, fiscale, umane etc.) 
pentru a valorifica respectiva oportunitate; 

- amenințările contextului implicat (comerciale, fiscale, umane etc.) în raport cu opor- 
tunitatea economică, care trebuie luate în considerare pe parcursul valorificării 


oportunității de afaceri. 
Generală 
1 


Vânzare 
Teste de 
= 
P | 


Specifice fiecărei oportunități 
intreprenoriale 


Fig. 6. Fezabilitatile parţiale de încorporat 


8 În practică se constată, nu rareori, că sub denumirea de studii de fezabilitate se prezintă planuri de 
afaceri şi vice-versa. Cauza cea mai frecventă a acestei situații rezidă în cererea expresă a potenţialului 
întreprinzător de a-i face un plan de afaceri, când de fapt el are nevoie şi cere efectiv un punct de vedere 
al conţinutului, un studiu de fezabilitate. În această situație, unii consultanţi satisfac cererea solicitantului, 
fără a utiliza corect conceptele respective. 

Dacă punctele slabe ale oportunității de afaceri şi amenințările mediului sunt intense, 
atunci analiza se poate opri în această fază, întrucât oportunitatea economică potențială 
se dovedeşte de la prima examinare că de fapt nu reprezintă o oportunitate economică, 
cel puţin în mediul considerat. În cazul unor rezultate de ansamblu pozitive ale analizei 
SWOT, se continuă analizele. 

Testul de fezabilitate financiară are drept scop să determine capacitatea oportunității 
economice de a genera profit. Dacă în urma analizei costurilor necesare şi a veniturilor 
de obținut se ajunge la concluzia că oportunitatea economică este profitabilă, se 
continuă cu următoarele teste. În caz contrar, întregul demers intreprenorial se stopea- 
za, întrucât dacă nu se anticipează că este posibilă obținerea de profit, nu există in 
realitate oportunitate economică şi deci nici bază de plecare pentru a construi o afacere. 

Testul de fezabilitate a vânzării cantității de produse şi servicii previzionate. Practica de- 
monstrează că aproape orice oportunitate economică este fezabilă financiar, dacă se 
reuşeşte să se producă şi să se vândă o cantitate suficientă de produse şi servicii. De 
aceea, acest test este esenţial. Analizele făcute în mod realist, ținând cont de cererea, 
existența pe piață, de concurenţi actuali şi viitori, de parametrii tehnici şi economici ai 
produselor noastre, vor evalua volumul posibil al vânzărilor. Uneori, în urma testului 
de vânzare, este necesar să se refacă testul financiar. Şi testul de vânzare are un caracter 
eliminatoriu, dacă nu se anticipează vânzare care să asigure profitabilitate. 

Testul de fezabilitate de marketing. Acesta este o continuare firească a testului prece- 
dent. Conţinutul său principal rezidă in creionarea unui program de marketing care să 
cuprindă principalele modalități de reclamă, promovare, distribuţie, service, cercetare 
de piaţă etc. care va asigura vânzarea cantității de produse şi/sau servicii previzionate. 

Testul de fezabilitate umană sau a personalului. Rezultatele precedentelor teste fiind po- 
zitive, valorificarea oportunității economice va depinde de asigurarea cu resurse umane 
adecvate. Cea mai bună oportunitate economică nu va deveni o afacere de succes dacă 
nu se asigură manageri şi specialişti de calitate superioară. Mai concret, în cadrul acestei 
testări se răspunde succesiv la două întrebări: 

- personalul managerial şi de specialitate existent este capabil să realizeze cu succes 
procesele implicate de noua afacere? 

- putem angaja managerii şi specialiştii de care avem absolută nevoie? 

De reținut că asigurarea resurselor umane de calitatea necesară este cel putin la fel de 
importantă ca şi asigurarea celorlalte elemente punctate anterior. 

Teste specifice fiecărei oportunități de afaceri. Pe lângă precedentele teste, obligatorii, poate 
apărea necesitatea unor testări suplimentare, în funcție de specificul fiecărei afaceri. 
Testele specifice complementare pentru fiecare oportunitate apar atunci când se constată 
că există şi alti factori care condiționează decisiv valorificarea oportunității de afaceri. 
Asemenea factori pot fi: capacitatea de a asigura furnizorii de materii prime, capacitatea 
de a furniza clienţilor service-ul necesar etc. Pentru fiecare dintre factorii critici identificați 
se testează capacitatea de a-i satisface cu aceeaşi minutie ca în precedentele testări. In 
cazul în care rezultatul testărilor este negativ, demersul intreprenorial trebuie stopat. 

Un studiu profesionist de fezabilitate cuprinde ansamblul testărilor menționate, rea- 
lizate în mod aprofundat, realist. Dacă ele sunt pozitive, atunci se va acționa pentru 
valorificarea oportunității de afaceri. În caz contrar, întreprinzătorul trebuie să se o- 
prească, întrucât altminteri există foarte mari şanse de pierdere a timpului şi resurselor 
financiare alocate. 

Elaborarea studiului de fezabilitate are în vedere, în principal, trei destinații (fig. 7). 


Înființarea 


unei firme 


Scopurile 
Dezvoltarea unei studiilor 


Cumpărarea 
firme existente de fezabilitate 


unei firme 


Fig. 7. Principalele destinaţii ale elaborării studiilor de fezabilitate 


Conţinutul şi modul de elaborare a studiilor de fezabilitate diferă într-o anumită 
măsură în funcție de scopul urmărit. De regulă, mai putin complex este studiul de 
fezabilitate destinat înființării unei noi firme, întrucât se axează numai asupra 
oportunității economice respective. Celelalte două tipuri de studii de fezabilitate, pe 
lângă abordarea oportunității economice în sine, trebuie să analizeze şi firma existentă, 
ceea ce implică un volum de informaţii şi analize superior”. 

Prin prisma tuturor elementelor prezentate, suntem în măsură să considerăm că 
principalele elemente ce diferențiază un studiu de fezabilitate de un plan de afaceri sunt: 

- urmărirea unui singur scop, fezabilitatea afacerii; 

- complexitatea mai redusă; 

- problematica investigată mai restrânsă; 

- perioada mai scurtă de realizare; 

- costuri mai mici; 

Studiul de fezabilitate, atunci când se ajunge la concluzia că oportunitatea economică 
se poate transforma într-o afacere fezabilă, se recomandă să se continue cu planul de 
afaceri. Informaţiile şi analizele din studiul de fezabilitate se încorporează în planul de 
afaceri, facilitând în mare măsură realizarea sa. 

În finalul acestui subparagraf, considerăm util să sintetizăm, sub formă grafică, 
relația dintre cele trei categorii principale de elaborate la care se poate apela pentru a 
analiza şi promova oportunitatea economică şi pentru a proiecta afacerea - studiul de 
oportunitate, studiul de fezabilitate şi planul de afaceri 

Fireşte, nu este obligatoriu să se utilizeze toate cele trei instrumente intreprenorial- 
manageriale, decât în cazul unor oportunități economice de mare anvergură, cu mul- 
tiple consecințe economice şi sociale. Pentru majoritatea oportunităţilor economice sunt 
suficiente studiul de fezabilitate şi planul de afaceri. 


” O abordare detaliată a conţinutului şi modalităților de realizare a celor trei tipuri de studii de 
fezabilitate se găsesc în lucarea xxx Nx Level Guide for Entrepreneurs, University of Colodaro, Denver, 1998, 
pp 200-208. 

Studiul de Studiul de Planul de 
oportunitate fezabilitate afaceri 


Fig. 8. Relaţia dintre principalele instrumente utilizabile 
în pregătirea şi proiectarea unei afaceri economice 


2.7. Erori frecvente în elaborarea şi prezentarea planului de 


afaceri!’ 


Multiplele aspecte implicate de fundamentarea, elaborarea şi prezentarea planului de 
afaceri reprezintă un fundal favorizant pentru apariția de greşeli. O modalitate majoră 
de contracarare a lor o reprezintă cunoaşterea celor mai frecvente dintre acestea, aşa 
cum rezultă din practica elaborării şi utilizării planurilor de afaceri. 

Profesorul Dan Muzyka!!, unul din cei mai activi şi cunoscuţi profesori de manage- 
ment intreprenorial în SUA şi Europa, s-a preocupat în mod special de acest subiect. În 
tabelul nr. 7 prezentăm un sinopsis cu greşelile semnificative cele mai frecvente care se 
pot manifesta pe parcursul utilizării planurilor de afaceri. 


Tabelul nr. 7. Sinoptic cu greşeli relevante şi frecvente în realizarea planurilor de 


afaceri 

Mr Greşeli 

crt. 

1 Convingerea că planul de afaceri reprezintă afacerea în sine 

2 Frica de a spune „nu“ pe parcursul elaborării şi utilizării planului de afaceri 

3 Lăsarea orgoliului şi a supraîncrederii în forțele proprii să prevaleze în efectuarea 
analizelor şi formularea concluziilor 

4 Tendinţa de a supracontrola procesele analizate, apelând excesiv la utilizarea de cifre 

5 Teama de imperfecţiune, ceea ce duce la prelungirea excesivă a procesului de realizare a 
planului de afaceri şi la consumuri inutile de resurse 

6 Neidentificarea precisă a riscurilor implicate de inițierea şi derularea afacerii sau 
subestimarea lor 

7 Ignorarea veştilor şi informațiilor negative în procesul realizării planului de afaceri 

8 Neidentificarea beneficiilor, serviciilor şi/sau avantajelor pe care le aduce 
consumatorilor folosirea produselor rezultate din afacere 

9 Absenta unei strategii sau politici de ocupare a nisei pietii avute în vedere 

10 | Neluarea în considerare a vitezei de reacție şi a capacității de contracarare a 
concurenţilor fata de produsele şi serviciile rezultate din noua afacere 

11 | Neluarea în considerare a ciclicitatii vânzărilor 

12 | Politica defectuoasă a prețurilor, bazată pe nivele reduse inițiale, care, ulterior vor fi 
amplificate 

13 | „Îndrăgostirea“ de produsul care va fi fabricat, ceea ce duce la supraevaluarea calităților 
şi la subevaluarea punctelor sale slabe 


10 Majoritatea sunt valabile şi pentru studiul de fezabilitate 
11 D, Muzyka, Business Plan and Business Plan Course, EFER, INSEAD, Paris, 1992. 

Greşeli 


14 | Subestimarea costurilor de bază necesare derulării afacerii 
15 | Neglijarea armonizării perioadelor de realizare a acţiunilor juridice, comerciale, fi- 
nanciare, de producţie, manageriale etc. implicate de implementarea planului de afaceri 
16 | Declanşarea prematură a acțiunilor de obținere a fondurilor pentru noua afacere 
17 | Producerea şi încorporarea în planul de afaceri de situații contabile, financiare, tehnice 
etc. 

18 | Elaborarea de planuri de afaceri prea lungi, dificil de citit, înțeles şi luat în considerare 
19 | Elaborarea de planuri de afaceri prea scurte, care nu contin toate elementele importante 
şi ca urmare nu sunt suficient de convingătoare 
20 | Realizarea unei sinteze a planului de afaceri care nu reflectă elementele sale esenţiale 
21 | Prezentarea planului de afaceri în fata stakeholderilor de către persoane mediocre, care 
nu ştiu să reliefeze elementele esențiale şi să determine acceptarea şi luarea in conside- 
rare a ofertei de afaceri 
22 | Convingerea că planul de afaceri este mai important decât deciziile şi acţiunile care se 
vor derula în perioada următoare, prin care se asigură, de fapt, concretizarea sa 


2.8. Avantajele şi utilitatea planului de afaceri 


Ansamblul elementelor cuprinse în acest paragraf au evidenţiat şi prezentat multiple 
aspecte referitoare la planul de afaceri, demonstrând utilitatea sa deosebită. Cu toate 
acestea, considerăm necesar ca, în final, să punctăm în mod expres care sunt în opinia 
noastră avantajele şi utilităţile planului de afaceri pentru destinatarii şi utilizatorii săi. 

Punctul de plecare în abordarea noastră îl reprezintă precizarea sferei principale de 
utilizatori ai planului de afaceri, grupaţi în patru categorii, în funcție de interesele 
majore specifice pe care le au (vezi fig. 9). 

Întreprinzătorii din organizație sunt interesaţi ca resursele proprii pe care intenționează 
să le aloce respectivei afaceri să genereze performanță economică şi, în primul rând, 
profit. 

Managerii din cadrul organizației sunt interesaţi să dispună de un plan de afaceri realist 
şi echilibrat, care să le faciliteze conducerea afacerii respective, în obținerea de 
performanţe pentru firmă, câştiguri şi prestigiu pentru ei. 

Potentialii investitori şi creditori sunt interesaţi în planuri de afaceri care să proiecteze 
afaceri viabile, care să ducă la o cât mai ridicată valorificare a sumelor acordate, 
concomitent cu diminuarea riscurilor pentru fondurile plasate în afacere. 

Potentialii parteneri, salariați şi consultanţi sunt interesaţi ca planul de afaceri că conțină 
o bună afacere, care să le permită o relație aducătoare de venituri şi fără riscuri şi 
dificultăți personale majore. 

Din cele prezentate, rezultă că pentru toți utilizatorii planului de afaceri esenţial este ca 
afacerea să fie bună, generatoare de dezvoltare şi performanţă economică. Fiecare catego- 
rie însă, are şi nişte interese specifice, ce decurg din poziția diferită pe care se plasează în 
contextul general al proiectării, derulării şi valorificării afacerii respective. Sesizarea 
acestor poziții şi interese specifice şi luarea lor în considerare, este necesară atât pe 
parcursul elaborării planului de afaceri, cât şi a prezentării sale utilizatorilor potenţiali. 

Fig. 9. Principalele categorii de utilizatori ai planului de afaceri 


Pentru cele patru categorii principale de utilizatori şi beneficiari ai planului de 
afaceri, acesta prezintă utilitatea, avantajele şi importanţa înscrise în tabelul nr. 8. 


Tabelul nr. 8. Utilitatea planului de afaceri în raport cu utilizatorii săi 


Nr. Utilitate şi avantaje Categoria de utilizatori interesați cu 
crt. precădere 
1 Cunoaşterea şi evaluarea aprofundată a | - întreprinzătorii şi proprietarii 
oportunității de afaceri considerată - potenţialii investitori şi creditori 
2 Stabilirea şi luarea în considerare a | - întreprinzătorii şi proprietarii 
factorilor cheie de care depinde valorificarea | - potenţialii investitori şi creditori 
cu succes a planului de afaceri - managerii din cadrul organizaţiei 
3 Dimensionarea realistă a resurselor ce vor fi | - toți utilizatorii 
utilizate în cadrul afacerii 
4 Valorificarea diverselor oportunități existen- | - întreprinzătorii şi proprietarii 
te în mediu, conexe oportunități de afaceri 
pe care se focalizează planul de afaceri 
5 Diminuarea impactului amenințărilor care | - toți utilizatorii 
se manifestă în mediul respectiv asupra 
inițierii şi derulării afacerii respective 
6 Formarea unei viziuni globale, coerente şi | - întreprinzătorii şi proprietarii 
realiste asupra ansamblului aspectelor im- | - managerii din cadrul organizației res- 
plicate de valorificarea oportunității econo- | pective 
mice 
7 Facilitarea comunicării între toate | - toți utilizatorii 
persoanele şi organizațiile participante la 
inițierea şi derularea afacerii 
8 Informarea şi convingerea stakeholderilor | - toţi utilizatorii 


să participe şi să contribuie cu resurse la 
valorificarea oportunității economice 

Nr. Utilitate şi avantaje Categoria de utilizatori interesați cu 

crt. precădere 

9 Promovarea unei abordări prospective, | - întreprinzătorii şi proprietarii 
proactive afacerii, prevenind limitarea la |- managerii din cadrul organizației 
comportamentele reactive, de tip | respective 
„pompieristic“ 


10 Diminuarea riscurilor aferente afacerii şi | - toți utilizatorii 
creşterea şanselor de succes 


11 | Asigurarea fundamentelor necesare pentru | - managerii din cadrul organizației 
un management profesionist în continuare | respective 
al afacerii - întreprinzătorii şi proprietarii 

12 | Oferirea unor parametri rigurosi pentru | -întreprinzătorii şi proprietarii 
urmărirea şi controlul derulării afacerii - investitorii şi creditorii 


13 | Obţinerea unor performanţe economice cât | - investitorii şi proprietarii 
mai ridicate ca urmare a valorificării 
oportunității de afaceri 


14 | Protejarea şi creşterea prestigiului | - întreprinzătorii 
initiatorilor si promotorilor afacerii - investitorii 


Prin prisma tuturor elementelor incorporate in acest paragraf, putem conclude ca 
planul de afaceri este o metodă, un instrument esențial pentru înființarea şi dezvoltarea 
firmelor. In acelaşi timp, planul de afaceri este un simbol al unei noi viziuni şi abordări 
microeconomice specifice economiei de piață, bazată pe identificarea şi valorificarea 
oportunităţilor economice, pornind de la primatul pietii. Cunoaşterea şi utilizarea 
permanentă şi eficace a planului de afaceri reprezintă o condiție indispensabilă pentru 
obținerea de performanţă economică de către întreprinzători, investitori şi manageri. 

Capitolul 3. Aspecte specifice managementului 
intreprenorial curent 


3.1. Definirea şi structura activităţii intreprenoriale 


Punctul de plecare în abordarea fenomenului intreprenorial îl reprezintă definirea 
activității intreprenoriale. Fireşte şi pe acest plan se înregistrează o multitudine de abor- 
dări. În continuare, o să ne rezumăm la a înfățişa succint concepția asupra activității 
intreprenoriale a doi dintre cei mai cunoscuți specialişti în domeniu. 

În viziunea americanului Dan Myzica’?, în prezent profesor la prestigioasa universi- 
tate IMSEAD Fontainebleau, „activitatea intreprenorială este un proces care se derulea- 
ză în diferite medii şi amplasamente de afaceri, ce cauzează schimbări în sistemul 
economic prin inovări realizate de persoane care generează sau răspund oportunităţilor 
economice, creând valori atât pentru indivizi, cât şi pentru societate“. Activitatea intre- 
prenorială constă sintetic în identificarea şi valorificarea unei oportunități economice. 
Pentru a fi şi mai explicit şi a contracara unele abordări relativ larg răspândite şi pe care 
nu le consideră complete sau corecte, Myzica precizează ce nu reprezintă activitate 
intreprenorială, şi anume: 

— nu se reduce numai la o firmă mică; 

— nu rezidă numai în înființarea unei noi firme; 

— nu constituie numai o ,,gaselnita” în afaceri; 

— nu se rezumă la scheme de negociere sau investire; 

— nu înseamnă a te „îmbogăţi“ rapid (fulgerător, precum artiştii de succes). 

Profesorul Howard Stevenson” defineşte activitatea intreprenorială ca fiind urmărirea 
unei oportunități, abordarea şi efectuarea de schimbări rapide, adoptarea de decizii 
multifazice, utilizarea resurselor altor persoane, dirijarea de relaţii şi rețele umane şi re- 
compensarea initiatorilor pentru valoarea nou creată. Mai cuprinzătoare şi mai completă, 
această abordare descrie practic structura cadru a unui proces intreprenorial în esenţa sa. 

Cunningham şi Lischeron!4 au elaborat o structură a activităţii intreprenoriale partial 
diferită, aşa cum se poate observa în figura nr 10. 

O tratare cu o mai pronunțată pecete personală şi - concomitent - mai analitică reali- 
zează cunoscutul specialist canadian Louis Jacques Filion!5. Acesta structurează proce- 
sul intreprenorial în zece activități, după cum urmează: 

— identificarea oportunităţilor economice; 

— conceperea viziunii asupra demersului intreprenorial; 

— adoptarea deciziilor referitoare la demararea inițiativei intreprenoriale; 

— implementarea viziunii intreprenoriale prin organizarea afacerii; 

— procurarea echipamentelor; 

— aprovizionarea cu materii prime; 


2D. Myzica, Entrepreneurship, EFER, 1995. 

15 H. Stevenson, op. cit. 

14 B, Cunningham si J. Lischeron, op. cit. 

15 L. J. Filion, The Entrepreneurial Craft; Thinking and Acting Like an Entrepreneur, Working Paper, nr. 97-11, 
1997, p. 2-5 

realizarea marketingului aferent afacerii; 
vânzarea produselor; 
asigurarea forței de muncă competente; 


- subcontractarea şi atragerea de colaboratori externi pentru activităţile pentru care 
nu se dispune de competenţa şi mijloacele necesare. 


Evaluarea propriilor 
performanţe intreprenoriale 


de afaceri 


Reevaluarea necesităților 
pentru schimbare 


Recunoaşterea 
oportunității 


Acţiune şi management 


Fig. 10. Procesul intreprenorial (adaptare după Cunningham and Lischeron) 


Pentru o mai bună edificare cu privire la fenomenul intreprenorial prezentăm în 
tabelul nr. 9 o sinteză a abordărilor activităților intreprenoriale. 


Tabelul nr. 9 Sinteza abordărilor (şcolilor) activităților intreprenoriale 


Nr Şcoala Trăsătură Abilități | Situatiile 

crt definitorie Conţinut Ipoteze şi com- | în care se 
porta- | manifesta 
mente 

1 Personalită- |Situează în Întreprinză- Dacă nu ar poseda |Intuiție, |Înființarea 
ților intre- |primul plan |torul posedă o |talentul intrepre- vigoare, [firmei 
prenoriale |persoanele cu |capacitate in- |norial înnăscut, energie, 

performanțe |tuitivă deosebi- [întreprinzătorul ar fi insistență 

intre- tă - un al şase- |o persoană oarecare, |şi auto- 

prenoriale lea simț -tră-  |asemănătoare apreciere 

deosebite sături şi instin- |majoritatii celorlalți |ridicate 
cte înnăscute  |oameni. 

2 Caracteris- |Fondatori de  |Întreprinzătorii |Persoanele se Valori Înfiinţarea 
ticilor psi-  |organizații, cu |posedă valori, |comportă potrivit  |personale, [firmei 
hologice capacitatea de |atitudini şi valorilor pe care le  |asumare 

a controla nevoi unice, au; comportamentul |de riscuri, 
elementele care reprezintă |lor rezultă din încer- |nevoia de 
implicate forța lor cările de a-şi sa- realizare, 
motrice tisface nevoile de a ob- 
specifice tine rezul- 
tate 

Nr Şcoala Trăsătură Abilități | Situatiile 
crt definitorie Continut Ipoteze sicom- | în care se 
porta- | manifesta 
mente 
3 Clasica Persoane care |Comportamen- |Pentru Spirit Infiintarea 
realizeaza tulintrepreno- |întreprinzători, cel  |cercetător, |firmei şi 
inovaţii, asu- rial prezintă mai important este |crea- primele 
mându-şi ris- |drept caracte- |să realizeze (n.n. tivitate şi |faze ale 
curi şi incer-  |ristică centrală, |ceva uşor) şi nu să  |capacitate |dezvoltării 
titudini aso-  |motivarea posede de a inova 
ciate „distru- 
gerii creative“ 
4 Manage- oportunității  |Întreprinzătorii |Întreprinzătorii pot |Organi-  |Fazele 
rială economice,  |sunt orga- fi formaţi să se zare a de creştere 
capacitatea de |nizatori ai dezvolte în dome- timpurie 
a-şi asuma şi activităţilor domeniul niilor, şi de 
dirija riscuri, |economice, ei  |managementului bugetare a |maturitate 
pe bază de pot să orga- afacerii şi |ale firmei 
abilități comu- |nizeze, să capitali- 
nicationale şi |posede, să zarea 
motivationale |dirijeze şi să-şi firmei 
asume riscuri 
5 Leadership- |, Arhitect Întreprinzători Întreprinzătorul nu- |Abilități  |Fazele 
ului social“ axat pe |sunt leaderi şi poate realiza de moti-  |de creştere 
promovarea şi |de persoane,  |scopurile de unul vare şi timpurie 
protecția având abilita-  |singur, întrucât directiona |şi de 
valorilor tea de a-şia-  |depinde de alţii rea altor |maturitate 
dapta stilul la persoane  |ale firmei 
nevoile 
oamenilor 
6 Intra- Persoane care |Valorificarea  |Organizaţiile, pentru | Abilități  |Fazele de 
prenorială |se reunesc în [abilităților în |a supraviețui, de maturitate 
cadrul unei cadrul unei trebuie să se sesizare a |si de 
organizatii organizatii adapteze, activitățile |oportuni- |,,schim- 
pentru a complexe, prin |intreprenoriale tatilor şi  |bare“ ale 
promova dezvoltarea de |reconstruind firma şi |de eficien- [firmei 
inovarea unități managerii (n.n. sau |tizare a 
autonome, care |specialistii) deciziilor 
creeaza piata si |transformandu-se in 
amplifică întreprinzători 
servicii 


In ansamblul lor, activitățile intreprenoriale alcătuiesc procesul intreprenorial care 
prezintă caracteristicile inserate în figura nr. 1116 . 


16 W. Bygrave, Ch. Hofer, Theorizing about Entrepreneurship, în Entrepreneurship Theory and Practice, 
vol. 16, nr. 1, 1991. 

Este un act de voință 


umană 


Rezultatul intreprenorial | 
depinde de numeroase Se produce la nivelul 
variabile unei firme 


Implică o schimbare de 


Implică numeroase Caracteristici || stare a organizatiei 
variabile 


Reprezinta Pai l 
un demers unic iscontinuitati 
in procese 


un proces un proces 
dinamic holistic 


Fig. 11. Principalele caracteristici ale procesului intreprenorial 


3.2 Definirea managementului intreprenorial si a formelor sale 


Prin prisma ansamblului elementelor reliefate, încercăm o definire a managementului 
intreprenorial, care are la bază cele două premise formulate la începutul paragrafului. 
Managementul intreprenorial este o disciplină de bază a managementului, care se ocupă de studiul 
proceselor şi relațiilor intreprenorial-manageriale derulate, de regulă, în organizații de mici 
dimensiuni — puternic personalizate de rolul determinant pe care-l exercită întreprinzătorul — de 
descoperirea legitatilor care le guvernează şi de conceperea de noi sisteme, metode, tehnici, 
proceduri, de natură să crească eficacitatea şi eficiența deciziilor şi acțiunilor prin care se identifică 
şi valorifică oportunitățile de afaceri. Deci, managementul intreprenorial se ocupă de toate 
elementele de bază ale managementului organizaţiei, având însă în vedere rolul determi- 
nant al întreprinzătorului, ceea ce le imprimă anumite particularități. Fireşte, se abor- 
dează cu prioritate elementele specifice, generate de participarea şi implicarea plenară a 
întreprinzătorului în procesele şi relațiile manageriale, cărora le conferă şi o pronunțată 
dimensiune intreprenorială, refectată în conținutul şi modalitățile de manifestare. Rela- 
tiile şi procesele intreprenorial-manageriale, centrate pe identificarea şi valorificarea 
oportunității de afaceri, sunt, comparativ cu relațiile manageriale clasice, mult mai 
puternic personalizate, iar elementele de risc, inovare, schimbare, mai pregnante. 

Principalele particularități ale managementului intreprenorial, prin care se diferenţiază 
de managementul firmei în general, sunt: 

— se referă la o organizație de dimensiuni mici, caracterizată concomitent prin 

resurse şi inerție organizațională reduse; 

— se confruntă cu o mare varietate de situaţii organizaționale, determinate de 
eterogenitatea foarte ridicată a IMM-urilor; 

— se manifestă o extremă diversitate a elementelor manageriale în IMM-uri, datorită 
impactului marii varietăți de variabile organizaționale şi manageriale specifice lor; 

— personalul managerial, dacă există, nu este specializat pe domenii, activități, 
metode etc., fiind, prin forța împrejurărilor, de tip generalist; 

— apelarea la specialişti din afara firmei, la consultanţi şi traineri îndeosebi, pentru a 
soluţiona probleme manageriale specializate în sectoare şi perioade cheie pentru 
evoluția IMM-urilor, reprezintă o componentă indispensabilă a managementului, 
ce condiționează adesea însăşi existența IMM-urilor; 

— este un management puternic personalizat, datorită impactului decisiv al viziunii, 
leadershipului şi personalităţii întreprinzătorului. 

În acest context al definirii şi tratării managementului intreprenorial, considerăm 
necesar să semnalăm abordarea oarecum surprinzătoare după opinia noastră, privitoare 
la intreprenologie. În ultimii ani s-a emis ideea conturării unei noi ştiinţe, intrepreno- 
logia! care să se ocupe în exclusivitate de aspectele teoretice privind fenomenele intre- 
prenoriale. Se avansează ideea ca cercetările aplicative să constituie obiectul intrepre- 
neurshipului (intreprenoriatului) - termenul echivalent în limba română a managemen- 
tului intreprenorial. Personal, nu vedem nici o rațiune pentru a diviza ştiinţa care se 
ocupă de întreprinzător şi activitățile intreprenoriale în două ştiinţe, în funcție de 
natura şi gradul de aplicabilitate al cercetărilor implicate. Dimpotrivă, o asemenea 
abordare o considerăm plină de riscuri întrucât cele două discipline ar fi lipsite de 
fundamentul teoretic şi, respectiv, de contactul cu realitatea şi de finalitate pragmatică. 
În plus, în perioada actuală, studiile şi cercetările asupra întreprinzătorului şi activită- 
tilor intreprenoriale se află într-o fază relativ incipientă, nefiind acumulate atât de multe 
informații, analize, elaborate teoretice şi metodologice încât să asigure posibilitatea de a 
fi abordate sistemic, holistic şi concomitent, analitic şi aprofundat. De aceea, la fel ca de 
altfel quasitotalitatea specialiştilor în domeniu, ne menţinem punctul de vedere că, cel 
puţin în actualul stadiu al teoriei şi practicii activităților intreprenoriale, cea mai bună 
soluție o constituie tratarea lor unitară în cadrul managementului intreprenorial. 

Managementul intreprenorial îmbracă, în principal, două forme, ce prezintă 
numeroase elemente identice sau asemănătoare, dar şi unele deosebiri semnificative: 

a) Managementul utilizat de întreprinzător când înființează şi lansează o firmă, fiind 
forma cea mai răspândită şi mai cunoscută. Specific ei este puternicul conținut 
intreprenorial generat de concentrarea întreprinzătorului asupra identificării şi 
valorificării oportunității de afaceri. În cazul înființării de organizaţii mai 
puternice, care utilizează un număr mai mare de persoane, echipamente şi 
tehnologii specializate şi complexe, atunci elementele manageriale sunt de 
asemenea puternic prezente, dar fireşte, exercitate în optica intreprenorială; 

b) Managementul utilizat în dezvoltarea firmelor existente, atunci când realizează 
rapid schimbări de amploare, cu pronunţat caracter inovational, bazat pe identifi- 
carea şi valorificarea de oportunități economice. În cazul acestei forme de manage- 
ment intreprenorial, deşi demersul intreprenorial este prezent în mod pregnant, 
elementele manageriale sunt mai dezvoltate, mai puternice. Situaţia este firească 
întrucât firma există, sistemul managerial, ca şi cele tehnice, economice şi umane 


1L. J. Fillion, From Entrepreneurship to Entreprenology, Working paper, nr. 9705, iunie, 1997, p. 10. 

funcționează, întreprinzătorul realizând de fapt mutații şi dezvoltări în cadrul lor, 
în demersul valorificării oportunității avute în vedere. 

Indiferent de formă, managementul intreprenorial prezintă aceleaşi caracteristici 
esenţiale. În prezenta lucrare ne axăm în special pe prima formă a managementului 
intreprenorial, deoarece este mai cuprinzătoare şi - în condiţiile evoluţiilor actuale şi 
viitoare din România - este şi cea mai frecvent întâlnită. De asemenea, ne concentrăm 
asupra elementelor dimensiunii intreprenoriale a problematicii şi a particularitatilor 
generate în plan managerial”, cele mai importante de fapt pentru asistarea întreprinză- 
torilor în creşterea performanțelor demersurilor intreprenoriale. 


3.3. Determinanti ai specificitatii managementului 
intreprenorial 


Managementul intreprenorial - ca de altfel orice domeniu al managementului - 
pentru a fi funcțional şi performant, este necesar să ia în considerare principalii factori 
specifici care-l influențează. 

Analizele pe care le-am efectuat ne-au dus la concluzia că asupra managementului 
intreprenorial au o influență decisivă un număr de şase factori pe care i-am denumit 
determinanti manageriali-intreprenoriali (vezi figura nr.12 ). 

Cunoaşterea elementelor principale prin care determinantii influențează manage- 
mentul firmelor mici şi mijlocii este absolut necesară pentru creşterea rationalitatii 
activității acestora. 

Situația de proprietar-manager a întreprinzătorului acționează în peste 98% din firmele 
existente în fiecare țară. Exercitarea de către întreprinzător a prerogativelor aferente 
celor două ipostaze de proprietar şi, respectiv, manager îi conferă mai multe avantaje: 

- maximum de motivare pentru ca firma să aibă performanţă ridicată, având în vede- 
re că este principalul beneficiar al veniturilor investite în firmă şi a celor distribuite 
ca profit; 

- maximum de putere decizională şi actionala, ceea ce îi conferă posibilitatea să 
decidă rapid şi să angajeze fără restricții ierarhice resursele firmei în diverse acti- 
vități economice; 

- maximum de informare, întrucât el concentrează informațiile specifice proprietarului. 

Dezavantajele potenţiale ale poziţiilor de proprietar şi manager ale întreprinzătorului 
se referă la cunoştinţele şi talentul managerial al întreprinzătorului!”, care dacă nu sunt 
suficiente, influențează negativ starea şi performanţele firmei. 

Numărul şi caracteristicile întreprinzătorilor din firmă reprezintă un determinant ce se 
manifestă in toate firmele mici şi mijlocii. Când în firmă există mai multi întreprinzători 
situația managerială devine mult mai complexă, întrucât este foarte greu de exercitat un 
principiu de bază al managementului - unitatea de decizie şi acțiune. De altfel, practica 
firmelor mici relevă că peste 90% dintre firmele în care există mai mulți întreprinzători ce 
se implică managerial, în maximum 5 ani, rămâne practic un singur întreprinzător- 
manager. 


* Pentru cei care vor să cunoască alte elemente privind dimensiunea managerială a managementului 
intreprenorial, într-o tratare parțial diferită, le recomandăm lucrarea lui Corneliu Russu „Managementul 
întreprinderilor mici şi mijlocii“, Editura Expert, Bucureşti, 1996. 

17 O abordare parțial diferită a situației de proprietar manager se poate găsi la C. Russu, op. cit. pp. 134-135. 

Situația de proprietar-manager a 
întreprinzătorului 


Numărul şi caracteristicile 
întreprinzătorilor din firmă 


Determinantii managerial- Mărimea şi puterea economică a 
intreprenoriali firmei 


Tipul firmei 


Faza ciclului de viata în care se 
află firma 


Trăsăturile definitorii ale mediului 
intreprenorial 


Fig.12. Determinantii manageriali intreprenoriali 


Caracteristicile întreprinzătorului - calități native, cunoştinţe, aptitudini şi deprinderi 
manageriale, tehnice, economice, juridice - au o influență substanțială asupra manage- 
mentului, functionalitatii şi performanțelor firmei. Cu cât acesta are un potential 
managerial mai ridicat, cu atât firma va fi mai eficientă şi focalizată spre dezvoltare. 
Atunci când întreprinzătorul manager prezintă un potenţial foarte redus, şansele de 
supraviețuire ale firmei sunt compromise la un nivel apreciabil. 

Mărimea şi puterea economică a firmei, aspecte strâns corelate, influențează manage- 
mentul întreprinzătorului prin prisma sferei şi amploarei problemelor de abordat şi a 
resurselor disponibile. Amplificarea mărimii firmei înseamnă concomitent şi creşterea 
complexității proceselor şi relațiilor manageriale, îngreunând exercitarea acestora. Fir- 
mele unipersonale şi familiale, care sunt predominante în economia oricărei tari, se 
conduc cel mai uşor. Puterea economică a firmei este complementară mărimii acesteia şi 
evoluează, de regulă, în acelaşi sens. Cu cât creşte dimensiunea firmei, cu atât sporeşte 
puterea sa economică, fără a fi însă o corelație foarte intensă. Efectul creşterii puterii 
economice a firmei în plan managerial este invers cu cel al sporirii dimensiunii sale. 
Atunci când firma este mai puternică economic, întreprinzătorul dispune de resurse şi 
mijloace superioare pentru a asigura desfăşurarea activităților implicate. 

Tipul firmei reflectă sintetic caracteristicile acesteia din punct de vedere al obiectului 
de activitate, dinamicii activităților implicate şi comportamentului organizational 
global. Potrivit lui Filey si Aldag există trei tipuri de firme!: 

- firma meşteşugărească, ce realizează produse, servicii şi activități tradiționale, 
clasice, ale cărei dimensiuni variază foarte putin în timp, supraviețuirea fiind trăsătura 
definitorie a comportamentului organizational; 

- firma axată pe dezvoltare, care realizează produse şi/sau servicii aflate în continuă 
evoluţie, în ale cărei dimensiuni, structuri şi procese se produc schimbări inovatoare, 


1 A.C. Filey, R. J. Aldag, Characteristics and Measurement of an Organizational Typology, in Academic of 
Management Journal, vol. 21, nr. 4, 1978. 

flexibilitatea şi dinamismul fiind caracteristici, într-o măsură mai mare sau mai mică ale 
comportamentului organizational; 

- firme stabile, care deşi prin obiectul de activitate se înscriu în ramuri ce cunosc un 
progres notabil, nu-şi modifică sensibil dimensiunile, structura şi procesele încorporate, 
comportamentul organizational caracterizându-se prin abordări echilibrate, lente chiar, 
cu foarte puține şi rare elemente de noutate şi flexibilitate. 

Tipul întreprinderii influențează managementul firmei, separat de personalitatea 
întreprinzătorului, atunci când acesta a preluat firma, mai ales în primii ani după asu- 
marea managementului. Întreprinzătorul are posibilitatea să schimbe treptat carac- 
teristicile firmei în concordanță cu aspiraţiile sale, cu resursele şi condiţiile implicate. 

O deosebită pondere asupra managementului exercită faza ciclului de viață al firmei, în 
care se află. Datorită impactului său foarte mare şi adesea mai putin luat în considerare, 
vom aborda separat acest aspect într-unul din paragrafele următoare. 

Mediul intreprenorial este alt factor cu impact substantial asupra managementului 
firmei. Considerăm necesară sublinierea faptului că asupra activității intreprenorial- 
manageriale a întreprinzătorului trebuie luată în considerare influența mediului 
intreprenorial real şi nu mediul intreprenorial perceput. 

Toate aceste elemente specifice întreprinderii mici şi mijlocii fondată de întreprinză- 
tor are efecte asupra modului de concepere şi exercitare a proceselor şi relațiilor mana- 
geriale, imprimându-le anumite particularități. Înainte de a le evidenția, considerăm util 
să subliniem eficacitatea deosebită demonstrată în practică de managementul intrepre- 
norial-managerial. O anchetă realizată în 1998 asupra celor mai dinamici întreprinzători 
din Europa privind principalii factori care au determinat succesul lor a indicat pe primul 
loc întreprinzătorul şi echipa sa managerială (42%), urmat de calitatea resurselor umane 
utilizate (37%). 


3.4. Particularităţi ale previziunii în IMM-uri 


În ansamblul proceselor manageriale ale firmelor mici şi mijlocii previziunea este, de 
regulă, mai putin intensă comparativ cu firmele mari, în special în ceea ce priveşte 
deciziile pe termen lung. Dintre cele trei forme de realizare a previziunii - prognoze, 
planuri şi programe - cu frecvența mai ridicată sunt folosite programele. Planurile se 
elaborează cel mai adesea pentru un an, dar numai de către o parte redusă a 
întreprinzătorilor, iar prognozele se proiectează ocazional, îndeosebi la nivelul firmelor 
de dimensiuni medii. Cea mai frecventă formă de plan este planul de afaceri. Indiferent 
de forma previziunii, aceasta are in vedere în quasitotalitate cerințele pietii locale. 

Deciziile de previziune au un caracter economic se referă cel mai adesea la profit, 
cifra de afaceri, credite etc. Ele se fundamentează în principal pe informaţii contabile şi 
de marketing. Frecvent, aceste decizii au la bază talentul şi intuiţia întreprinzătorilor, 
neutilizându-se decât accidental metodele şi tehnicile manageriale de previziune. În 
firmele de dimensiuni ceva mai mari pentru a fundamenta anumite previziuni, se 
utilizează metoda şedinţelor, cel mai adesea într-o derulare pronunţat informală. 

Programele şi planurile - atunci când se întocmesc - se bazează predominant pe 
informații interne, în completare cu anumite informații de marketing. Rareori există 
subsisteme informaţionale care să furnizeze seturi coerente de informaţii cu caracter 

prospectiv. În schimb, pentru gestionarea informaţiilor curente se utilizează de o 
proporție sporită de firme pachete de programe. Cel mai adesea acestea procesează şi 
furnizează informaţii din domeniul contabil, financiar şi personal. 

Într-o anumită măsură aceste deficienţe potenţiale sunt contracarate de rapiditatea cu 
care atât previziunile, cât mai ales procesele de implementare ale acestora, reflectă 
schimbările din mediul ambiant. Managerul întreprinzător se manifestă şi în plan 
previzional, de regulă, prin reacții rapide. Ca urmare, rezultă un proces previzional 
flexibil, continuu adaptat la evoluţiile endogene şi exogene firmei, mai ales pe termen 
scurt, focalizat pe valorificarea oportunității economice. La flexibilitatea previzională, 
care se îmbină adesea şi cu o rigurozitate mai scăzută a planurilor şi prognozelor, o 
contribuție apreciabilă au şi abordarea mai putin formalizată pe care se bazează. O 
parte apreciabilă din procesele de fundamentare a previziunilor, mai ales în firmele 
familiale, au un pronunţat caracter informal. 

Previziunile se realizează în mod obişnuit de către întreprinzător împreună cu conta- 
bilul firmei. Doar în firmele de dimensiuni medii sau mici spre medii, există persoane 
sau compartimente specializate pe previziuni. În mod firesc, insuficientul fundament 
organizatoric şi uman pentru conceperea şi concretizarea previziunilor se reflectă în 
calitatea acestora, în insuficienta rigurozitate care caracterizează majoritatea lor. 

Sintetic, particularitatile punctate în alineatele precedente, sunt reflectate in fig. 13. 

În ultimii ani, în țările dezvoltate se manifestă în exercitarea funcţiei de previziune 
din firmele mici şi mijlocii următoarele tendințe: 

- creşterea frecvenţei, calității şi orizontului previziunilor intreprenorial-manageriale; 

- apelarea pe scară mai largă la asistența firmelor de consultanță în realizarea previ- 
ziunilor, mai ales atunci când se au în vedere decizii majore în firmă: obținerea unui 
credit de investiţii, realizarea unei alianţe strategice, extinderea pe o piață nouă, 
asimilarea unui nou produs în fabricație, modernizarea radicală a echipamentelor, 
schimbarea formei juridice a firmei etc. 

- utilizarea mai frecventă şi eficace a aportului informaticii în fundamentarea 
deciziilor, inclusiv prin Internet, Euronet etc.; 

- extinderea luării în considerare în fundamentarea previziunilor pe lângă piața 
locală şi a altor pieţe inclusiv - de către firmele mai competitive -, a pietii internationale; 
ritmul rapid al internationalizarii activităților economice, proliferarea informaticii şi 
dezvoltării comunicațiilor favorizează acest proces. 

Intensitatea şi modul de concretizare a acestor tendințe depinde în mare măsură de 
viziunea şi cunoştinţele manageriale ale întreprinzătorului, de capacitatea lui de a 
sesiza rolul esenţial al previziunilor riguroase, începând cu cele pe termen lung încor- 
porate în strategii şi politici ale firmei. 

Fig.13. Particularități ale previziunii în firmele mici şi mijlocii 


3.5. Particularități ale organizării intreprenoriale 


Fără nici o îndoială, organizarea constituie una dintre cele mai intens exercitate func- 
tii manageriale într-o firmă mică sau mijlocie. Specific ei este concretizarea în structuri 
organizatorice simple, cel mai adesea ierarhice, în care toate persoanele ce lucrează în 
firmă depind nemijlocit de întreprinzătorul-manager, aşa cum se poate vedea în fig. 14. 


Manager - 
întreprinzător 


Contabil 


ia a Dă a 
A 


Fig. 14. Structura ierarhica intr-o microintreprindere 


Avantajul acestor structuri este simplitatea, ce le conferă o ridicată eficacitate şi 
flexibilitate. In microîntreprinderi structura organizatorică este rareori reflectată in 

organigramă şi descrieri de funcții şi posturi. Uneori se utilizează o formă simplistă de 
descriere post-lista principalelor sarcini şi responsabilități a salariatului. 

În firmele mijlocii, mai ales din domeniile de vârf ale industriei, se constată un accent 
mai mare pe documente organizaționale. Acestea, de regulă, folosesc structuri ierarhic- 
funcționale, în cadrul cărora apar frecvent persoane sau chiar un compartiment profilat 
pe organizare. În plus, larga răspândire pe care o înregistrează în ultimele decenii siste- 
mul de standarde de calitate ISO 9000-ISO 14000, se reflectă şi în proliferarea documen- 
tatiei standardizate aferente, din care o parte, procedurile de lucru, au un pronunțat 
caracter organizatoric. 

Exercitarea funcției de organizare se concretizează şi în punerea la punct a sistemului 
informaţional. Se constată frecvent în microîntreprinderi şi în întreprinderile mici coexis- 
tenta a două tipuri de abordări informaționale. Ca urmare a progreselor informaticii şi 
accesibilitatii crescânde a computerelor sub raportul costurilor şi cunoştinţelor, o pro- 
portie foarte mare din firme utilizează calculatoare şi anumite programe referitoare la 
costuri, stocuri etc. Se implementează rapid subsisteme informatice în numeroase firme 
mici. În plus, progresele din ultimii ani, privitoare în special la Internet, contribuie la 
informatizarea crescândă a activităților firmelor mici şi mijlocii. Concomitent, coexistă în 
cadrul acestora şi abordarea informațională clasică, caracterizată prin pronunţat caracter 
informal, prin apelarea pe scară largă la informaţia orală, prin canale, fluxuri şi proceduri 
informaționale insuficient precizate. Aceste elemente tind să se reducă, iar într-un număr 
din ce în ce mai mare de firme mici şi-au făcut apariția specialiştii în informatică. 

Trăsăturile caracteristice dominante ale exercitării funcției de organizare în firma 
mică sunt pregnanta sa în flexibilitate şi rolul major pe care managerul îl are în acest 
domeniu. Capacitatea organizatorică nativă a sa are adesea o influență determinantă în 
conturarea modalitatilor de organizare ale firmei. 

Pe baza elementelor descrise anterior, în figura nr. 15 prezentăm sintetic 
particularitatile exercitării funcţiei de organizare în firmele mici şi mijlocii. 

În ultimele două decenii, în conceperea şi exercitarea funcției de organizare în firmele 
mici şi mijlocii s-au prefigurat mai multe tendințe: 

- creşterea flexibilitatii, dinamismului şi chiar fluiditatii formelor organizatorice ale 
firmelor mici şi mijlocii; în firmele medii din țările dezvoltate se aplică cu frecvență 
crescândă reengineeringul; 

- încadrarea structurilor organizaționale cu specialişti şi persoane calificate; 

- conturarea unor forme organizatorice participative, mai ales în firmele mijlocii şi 
mici spre mijlocii; 

- amplificarea implicării, eficacitatii şi responsabilitatii executantilor din firmele mici, 
ca urmare a proliferării informaticii, ISO 9000-14000 şi a dezvoltării de culturi organiza- 
tionale propice performanţelor; 

- introducerea calculatoarelor şi pachetelor de program în firme, chiar şi în cele 
unipersonale; 

- creşterea cantității de informații vehiculate şi gradului de informare a managerului- 
întreprinzător; 

- extinderea utilizării de documente şi proceduri formalizate; 

- imprimarea treptată a unei dimensiuni informaţionale culturii organizaționale din 
firme, cu un plus de intensitate în cele mijlocii. 

Tendintele menționate vor continua să se amplifice în următorii ani, in special sub 
impulsul profesionalizării managementului şi informatizării crescânde a economiei şi 

societății. Cu toate acestea, întreprinderile mici şi mijlocii îşi vor menține sisteme 
organizatorice şi informaţionale relativ simple, cu un grad ridicat de funcționalitate, 
flexibilitate şi informalitate, atuurile lor principale care explică larga lor răspândire şi 
capacitate de a fi competitive într-un mediu din ce în ce mai complex. 

Fig. 15 Particularități ale organizării in firmele mici şi mijlocii 


3.6. Particularități ale antrenării personalului în IMM-uri 


Antrenarea constituie una din funcțiile conducerii cu cele mai pronunțate elemente de 
specificitate (vezi fig. 16). 

Paradoxal, dar ea este concomitent putin sofisticată, intensă şi foarte eficace. 

Ca şi în cazul precedentelor funcții ale managementului, managerul-întreprinzător îşi 
pune o puternică amprentă asupra exercitării proceselor de antrenare. Puterea exemplu- 
lui personal are un rol esenţial în motivarea salariaților firmei. Modul în care întreprin- 
zătorul munceşte şi se comportă are o influenţă decisivă asupra gradului de motivare şi 
implicare în muncă a componenților firmei. Puternica sa motivare individuală, care l-a 
determinat să-şi asume apreciabilele riscuri aferente întreprinzătorilor, eforturile inten- 
se implicate de crearea şi punerea în funcțiune a unei firme, precum şi perspectiva de a 
câştiga substanţial, fac ca întreprinzătorul să reprezinte un permanent mobilizator 
pentru efort, calitate şi performanţă în cadrul organizației. 

Fig. 16. Particularităţi ale antrenării în firmele mici şi mijlocii 


Cu toate că rareori există elemente de motivare precis determinate - cu excepția 
salariului -, motivarea salariatului este intensă datorită permanentei managerului- 
întreprinzător în firmă şi a exemplului personal. În microîntreprinderile cu caracter 
familial la motivarea intensă contribuie frecvent existența membrilor familiei, puternic 
atasati de firmă şi motivaţi superior în obținerea de rezultate economice. 

Toate aceste elemente fac ca în cadrul firmei să se utilizeze numeroase elemente de 
motivare moral-spirituală, cum ar fi: lauda, admonestarea verbală, sărbătorirea în grup 
a unor evenimente speciale, discuții directe între întreprinzător şi salariați, consultarea 
frecventă a personalului privind modul de soluționare a unor probleme, o anumită 
flexibilitate în programul de lucru al salariaților etc. 

Concomitent, se constată că, intuitiv, întreprinzătorul acordă o atenţie deosebită uno- 
ra dintre principalii stakeholderi ai firmei. Sunt foarte rari managerii-întreprinzători ca- 
re nu cunosc personal clienţii sau cei mai importanți clienţi, față de care au un compor- 
tament special, menit să-i păstreze să să-i determine să cumpere mai mult de la firmă. 
Relaţii asemănătoare se cultivă cu principalii furnizori, atunci când posibilitățile de 
selecție a lor sunt reduse. Întreprinzătorii focalizati pe dezvoltare reuşesc aproape întot- 
deauna să-şi construiască o relaţie bună la bancă, de natură să accelereze şi să uşureze 
obținerea fondurilor necesare. Această categorie se întreprinzători pun frecvent accent 
pe relaţiile cu administrația locală, comunitatea locală şi anumite firme furnizoare de 
servicii pentru întreprinderile mici şi mijlocii. 

Toate aceste elemente determină o puternică motivare a salariaților firmei şi a unei 
părți dintre ceilalți stakeholderi, care se reflectă în eficacitatea ridicată a activităților din 
cadrul firmei mici şi mijlocii. 

Tendintele principale care se prefigurează în exercitarea anternării în cadrul firmelor 
mici şi mijlocii sunt: 

- diversificarea ponderată a mijloacelor şi modalitatilor de motivare ca urmare a 
creşterii nivelului de informare şi de pregătire managerială a întreprinzătorilor; 

- diminuarea într-o anumită măsură a ponderii elementelor informale şi a celor moral- 
spirituale în motivarea salariaților datorită, schimbărilor ce intervin în sistemul de valori 
şi comportamente în societate, în natura relaţiilor umane; în cadrul acesta se constată o 
anumită „răcire”, o scădere a rolului afectivității în relaţiile de grup, cuplată cu 
ascensiunea elementelor de raționalitate, de interes material şi profesional individual. 

- creşterea direcționării motivării salariaţilor, în special şi a stakeholderilor în general, 
spre înnoire şi performanţă în cadrul firmei, care devin din ce în ce mai mult condiţii de 
supraviețuire, chiar şi în microfirmele tradiționale, de tip meşteşugăresc. 

Prin aceste tendințe se caută să se menţină o puternică motivare în firmele mici, 
generatoare de eforturi peste media societății şi cu rol major în supraviețuirea şi 
dezvoltarea acestora, în condiţiile hiperconcurentei actuale. 


3.7. Particularități ale coordonării în firmele mici şi mijlocii 


Coordonarea este funcția managerială omniprezentă în managementul intrepreno- 
rial. Explicatiile sunt multiple. Dimensiunea şi complexitatea frecvent mai redusă a 
firmelor conduse de întreprinzători manageri reduc într-o anumită măsură cerințele 
manageriale de natură previzională şi organizatorică, care se cer compensate printr-un 
plus de coordonare şi antrenare. În al doilea rând, coordonarea implică un arsenal de 
metode şi tehnici manageriale sensibil mai redus comparativ cu cele două funcții men- 
tionate, bazându-se într-o măsură sensibil superioară pe simţul relaţiilor umane, flerul 
şi discernământul întreprinzătorilor. Toate acestea explică larga utilizare a coordonării 
de către întreprinzătorii-manageri, caracteristică importantă în firmele mici (fig. 17). 

Din punct de vedere instrumental, metodologic, se constată, de regulă, o mai redusă 
utilizare a şedinţei, metoda de coordonare predominantă în firmele de dimensiuni mari, 
ca şi tablourilor de bord, graficelor de lucru, schemelor de corelare a acțiunilor etc. În 
compensație, întreprinzătorii-manageri folosesc pe scară largă coordonarea pe bază de 
discuții bilaterale cu componenții organizaţiei. Acest tip de coordonare, costisitor sub 
aspectul consumului de timp, asigură a bună comunicare şi se dovedeşte deosebit de 
eficace. În firmele familiale şi, în general în microîntreprinderi, coordonarea prin 
discuții bilaterale predomină absolut. 

În planul conţinutului, coordonarea intreprenorial-managerială este preponderent 
acțională. Latura de armonizare decizională este sensibil mai redusă, datorită concen- 
trării proceselor decizionale la întreprinzătorul-manager. În foarte multe firme mici, de 
tip meşteşugăresc, cu activități puternic tradiționale şi cu un sistem relational bine pus 
la punct - uneori chiar „sclerozat” - deciziile majore sunt foarte puține, iar cele 
obişnuite, curente, se adaptează în virtutea tradiţiei, fără să ridice probleme deosebite. 
Fireşte, situația este sensibil diferită în firmele axate pe dezvoltare. 

Fig. 17. Particularităţi ale coordonării în firmele mici şi mijlocii 


Elementele prezentate se reflectă şi într-o altă caracteristică importantă a coordonării 
din firmele mici şi mijlocii şi anume în pronuntata lor tentă informală, ce prezintă 
adesea şi o apreciabilă încărcătură afectivă. 

Tendintele care se pot prefigura în domeniul coordonării sunt în principal 
următoarele: 

- creşterea treptată a bazei informaționale formalizate de exercitare a coordonării, 
consecință a extinderii utilizării informaticii moderne şi a telecomunicatiilor, care se 
reflectă în punerea la dispoziţia utilizatorilor de seturi de informații, cum ar fi tablourile 
de bord, ce servesc ca bază pentru coordonare; 

- extinderea utilizării într-o anumită măsură a şedinţei, ca urmare a creşterii nivelului 
de pregătire generală şi managerială atât a întreprinzătorilor, cât şi a celorlalți 
componenți ai firmei, mai ales în firmele axate pe dezvoltare; 

- atenuarea parțială a puternicei tente informale a coordonării, mai ales în firmele de 
dimensiuni medii şi mici, mai puțin în microîntreprinderi. 

Cu toate aceste tendinţe, specificitatea şi importanța majoră a coordonării în firmele 
mici se mențin, ele reflectând în mare măsură personalitatea şi nivelul de pregătire al 
întreprinzătorului-manager. 


3.8. Particularităţi ale control-evaluării intreprenoriale 
Asupra eficacitatii şi eficienței firmelor mici şi mijlocii un impact apreciabil are 


exercitarea funcției de control-evaluare, prin care se încheie ciclul managerial. Pentru 
întreprinzător este deosebit de util să cunoască nu numai conținutul general al acestei 

funcţii - care se prezintă in orice manual bun de management - ci şi particularitatile sale 
(vezi figura nr.18) in situatiile intreprenoriale si tendintele actuale. 

Fig. 18. Particularități ale control-evaluării în firmele mici şi mijlocii 


Specific exercitării control-evaluării în firmele mici este participarea directă a între- 
prinzătorului-manager, care are frecvent un rol determinant pe acest plan. Acesta folo- 
seşte frecvent controlul direct realizat de el însuşi. Foarte rareori apelează la delegarea 
unor sarcini mai puţin importante de control-evaluare şi aceasta, de regulă, în firmele 
de dimensiuni mai mari. Din punct de vedere al conţinutului, predomină controlul 
curent, efectuat adesea în timp real, pe măsură ce se derulează procesele de muncă în 
cadrul firmei. 

Definitorie pentru întreprinzătorii-manageri este concentrarea controlului asupra ac- 
tivităților operaționale ce dau profilul firmei - de producție, comercializare, realizarea 
de servicii. Alte activități, cum ar fi cele de personal sau financiar-contabile sunt, de 
regulă, controlate numai tangential. 

În ceea ce priveşte metodologia de realizare a control-evaluării, se constată că este 
mai puţin sofisticată. Rareori întreprinzătorii-manageri utilizează standarde, norme, 
criterii etc. Cel mai adesea, controlul se bazează pe bunul simț şi pe savoir-faire-ul 
dobândit pe bază de experiență. 

Specific microfirmelor familiale este implicarea directă şi indirectă în realizarea 
controlului a unor membri ai familiei întreprinzătorului. De remarcat că aceasta se 
produce şi atunci când respectivele persoane nu dețin posturi care să justifice o astfel de 
implicare şi uneori chiar fără a lucra în firmă. Pe lângă unele consecințe pozitive, 
participarea membrilor familiei în exercitarea control-evaluării, mai ales când în firmă 
lucrează şi persoane străine, creează tensiuni sau chiar conflicte. 


În firmele de dimensiuni foarte mici, se constată utilizarea relativ frecventă a 
autocontrolului. Salariatii verifică ei înşişi rezultatul activităţii, fără intervenția între- 
prinzătorului-manager. Relaţiile apropiate dintre întreprinzătorul-manager şi cei câțiva 
salariați, atmosfera care predomină, contribuie la o asemenea abordare a control-evalu- 
ării. Absența persoanelor şi compartimentelor specializate în efectuarea controlului în 
acest domeniu reprezintă un alt element favorizant pentru autocontrol. Utilizarea lui 
excesivă determină o diminuare a rigurozității sale, cu efecte nefavorabile în planul 
calității produselor şi serviciilor oferite 

Conceperea şi exercitarea control-evaluării în firmele mici şi mijlocii, ca de altfel şi 
celelalte funcții manageriale, cunoaşte anumite evoluții sub formă de tendințe: 

- extinderea modalitatilor formalizate de efectuare a controlului, bazate pe standarde 
şi norme, în ritmuri relativ accelerate, ca urmare a proliferării anumitor sisteme 
moderne manageriale şi tehnice, cum ar fi ISO 9000-14000, managementul calității 
totale (TQM). La această tendință contribuie şi reglementările juridice dezvoltate în 
ultimele decenii, referitoare la protecția consumatorului, mediului etc.; 


- realizarea unui control din ce în ce mai complex şi riguros, în condiţiile creşterii 
nivelului de pregătire al întreprinzătorilor, a intensificării concurenței şi a modificării 
culturii economice a populației, în sensul situării în prim planul aşteptărilor, sistemelor 
de valori, normelor comportamentale a elementelor referitoare la calitatea produselor şi 
serviciilor, subsumate viziunii din ce în ce mai larg răspândite privind calitatea vieții; 

- amplificarea substanţială a bazei informaţionale de exercitare a controlului inclusiv 
a termenilor de referință în care acesta este conceput, datorită bombardamentului 
informaţional la care întreprinzătorii sunt supuşi în ultimele decenii prin mass-media şi 
a utilizării de calculatoare şi pachete de programe în cadrul firmelor mici şi mijlocii. 

Concluzionând, în viitor se poate anticipa o intensificare şi modernizare a control- 
evaluării, care va contribui într-o măsură sporită la amplificarea functionalitatii şi 
competitivităţii firmelor mici şi mijlocii!®. 


3.9. Principalele categorii de decizii ale întreprinzătorului 


Eficacitatea activității oricărui manager şi performanţele firmei în care lucrează 
depind decisiv de luarea deciziilor necesare, în perioada optimă, fundamentându-le în 
mod adecvat. Fireşte, că cele afirmate sunt valabile pentru orice întreprindere, inclusiv 
pentru cele de dimensiuni mai reduse. 


18 O abordare partial diferită a specificului controlului în firmele mici şi mijlocii se poate găsi la J. Bussiek, 
Succes Contribution Management as Controlling System for the Succes - Orientated Operation of SME’s, 
Recontres de St. Gall, 1998. 

Pentru întreprinzătorul-manager - şi cu un plus de acuitate pentru cel care nu are o 
temeinică pregătire managerială - este esenţială cunoaşterea principalelor decizii pe 
care trebuie să le adopte şi a periodicitatii lor. În tabelul nr. 10 este încorporată o astfel 
de listă, care, în viziunea noastră, încorporează fondul principal de decizii de care 


depinde funcționalitatea şi performanţele firmelor mici şi mijlocii 


Tabelul nr. 10. Panopticul principalelor decizii intreprenoriale 


i Decizia (categoria) ant aie ees Obs. 

1 Înființarea unei firme U G 

2 Elaborarea unui plan de afaceri pentru firmă U G 

3 Cumpărarea unei firme existente U G 

4 Începerea activității economice a firmei D G 

5 Vinderea unei firme U G 

6 Asigurarea patrimoniului firmei A G 

7 Amplasare a firmei U G 

8 Angajarea unui manager D Ps 

9 Stabilirea structurii organizatorice D G 
(organigramei) firmei 

10 | Stabilirea descrierilor de posturi (fişe de D Ps, 
post) C-D 

11 _| Angajarea executantilor D Ps 

12 | Contractarea unui credit D FC 

13 | Stabilirea principalelor documente infor- D C-D 
mationale de utilizat în firmă şi circuitul lor 

14 | Stabilirea planului de activitate al firmei A,L G 

15 | Stabilirea bugetului de venituri şi cheltuieli A,L F-C 
pentru perioada următoare 

16_ | Stabilirea programelor de producție L,S,Z P 

17 | Alegerea sistemului de amortizare de D F-C, C-D 
utilizat în firmă 

18 | Construirea unei clădiri D C-D 

19 | Efectuarea unei investiții D C-D 

20 | Stabilirea tehnicilor informatice şi D G 
programele necesare firmei 

21 | Contractarea tehnicii informatice şi pa- D C 
chetelor de programe cu anumite firme 

22 | Contractarea unui echipament D C 

23 | Asimilarea unui nou produs sau serviciu D C-D 

24 | Cumpărarea anumitor licente, brevete etc. D C 

25 | Modernizarea tehnologiei D C-D 

26 | Scoaterea din fabricație a unui produs sau D C-D 
serviciu 

27 | Renuntarea la o tehnologie depăşită D C-D 

28 | Comercializarea pe o nouă piață D C 

29 | Renunțarea la vânzări de produse pe o D C 
anumită piață 

30 | Contractarea vânzării de produse sau D C, Ps 
servicii unui anumit client 

31 | Stabilirea comisioanelor practicate D C, Ps 

oe Decizia (categoria) i es es Obs. 

32 | Contractarea cumpărării de materii prime, D C 
materiale, piese de schimb etc. de la un 
anumit furnizor 

33 | Efectuarea de reclamă D C 

34 | Contractarea de reclamă cu anumite firme D C 

35 | Schimbarea distribuitorilor D C 

36 | Schimbarea furnizorilor D C 

37 | Schimbarea băncii cu care lucrează D F-C 

38 | Apelarea la firme de consultanţă şi training D G 

39 | Contractarea de servicii de consultanță sau D C, Ps 
training cu o anumită firmă 

40 | Exportul produselor pe o anumită piață D C 

41 | Aprobarea consumurilor specifice de D P, F-C 
materii prime, materiale etc 

42 Stabilirea nivelului costului A,L F-C, P 

43 | Stabilirea prețului de livrare pe produs A,L,D C, FC 
şi/sau serviciu 

44 | Stabilirea punctului critic (beak-even) A,L FC 
pentru produsele şi serviciile firmei 

45 | Organizarea activităților de producție A,D P 

46 | Stabilirea cantității de produse de fabricat A,L,S,Z P 

47 Stabilirea mărimii stocurilor de materii A,L CP 
prime, materiale etc 

48 | Stabilirea mărimii stocurilor de produse A,L G 
finite 

49 | Încheierea contractelor de muncă cu D. Ps 
salariaţii 

50 | Introducerea sistemului ISO U G 

51 | Stabilirea nivelurilor de salarii D Ps 

52 Mărirea salariilor A,L Ps 

53 | Acordarea de prime A,L Ps 

54 | Repartizarea profitului AT G 

55 | Aprobarea bilanţului contabil A,T G 

56 | Dezvoltarea firmei D G 

57 | Reducerea activității D G 

58 | Asocierea cu alti parteneri D G 


(*) Se utilizează următoarele simboluri: 


- A - decizii anuale 

- L - decizii lunare 

- S - decizii săptămânale 

- Z — decizii zilnice 

- U - decizii unice 

- D - decizii la diverse perioade 


(**) Se utilizează următoarele simboluri: 


- G - pentru decizii privind ansamblul firmei 


- C-D - pentru decizii din domeniul cercetării-dezvoltării 


- C- pentru decizii din domeniul comercial 

- P - pentru decizii din domeniul producției 

- FC - pentru decizii din domeniul financiar-contabil 
- Ps - pentru decizii din domeniul personal 

- Dv- pentru decizii diverse 

Din examinarea listei cu principalele categorii de decizii ce trebuie adoptate într-o 
firmă de mici dimensiuni, se desprind mai multe caracteristici: 

- extrema varietate a naturii deciziilor (comerciale, financiar-contabile, producție, 
cercetare-dezvoltare, personal etc.), ceea ce semnifică o mare eterogenitate de cunoştinţe 
şi informații din partea întreprinzătorului-manager, deosebit de dificil de asigurat; 

- deciziile cu caracter general care se referă sau implică firma în ansamblul său sunt 
cele mai numeroase. De aici decurge necesitatea ca întreprinzătorul-manager să aibă o 
viziune de ansamblu cuprinzătoare şi realistă asupra activităților firmei; 

- cea mai mare parte a deciziilor se adoptă nu periodic, ci la diverse perioade, în 
funcție de necesități, care nu prezintă o anumită ciclicitate. Această situație, care face 
dificilă o planificare şi organizare din timp!”, riguros eşalonate, creează multiple pre- 
siuni asupra întreprinzătorului-manager, îi cere o mare viteză de reacție şi-l suprasolici- 
tă în anumite perioade. 

Elementele cuprinse în sinopticul prezentat pot servi drept ghid orientativ decizional 
întreprinzătorului-manager, ajutându-l să nu omită decizii importante şi atentionandu-l 
asupra viitoarelor decizii, astfel încât să aibă timpul necesar pregătirii acestora. În situa- 
tiile în care constată cu nu poate fundamenta respectivele decizii cu forțele firmei, 
atunci se recomandă să apeleze la sprijin extern, care poate fi găsit, de regulă, la firmele 
de consultanţă. 


3.10. Surse bibliografice pe Internet 


http:/ /www.blackwellpublishing.com.uk/journals | International Council for Small Business 
/jsbm (ICSB) abstract information 


http:/ /www.blackwellpublishing.com.uk/ online International Council for Small Business 
(ICSB) information on full-text acces 


http:/ /www.sdabocconi.it/en/event/eisb/eisbl.ht | Boconi University - Milan 
ml 


targalsj@krakow.pl Cracow University, Poland 

http:/ /www.ccsbe.org University of Victoria, British Columbia 
http: / /www.icbs.orgicbs@edu The George Washington University 
paula.kuopusjarvi@tukkk.fi Turku School of Economics and 


Business Administration, Finland 


19 Asa cum se poate proceda in cazul deciziilor periodice. 


Capitolul 4. Întrebări cheie 


1. În ce constă oportunitatea economică pentru întreprinzător? 

2. Care sunt cele patru dimensiuni ale oportunității economice? 

3. Indicati principalele categorii de surse ale oportunității economice. 

4. Care sunt cele mai frecvente şi potente categorii de oportunități economice pentru 
întreprinzători? 

5. În viziunea profesorului Howard Stevenson, de la Universitatea din Harvard, care 
sunt cele patru determinări majore ale oportunității economice? 

6. Din ce etape este alcătuit procesul de abordare a oportunității economice de către 
întreprinzător? 

7. În ce constă procesul de identificare a oportunității economice realizat de 
întreprinzător? 

8. Definiti planul de afaceri ca metodă intreprenorial-managerială. 

9. Ce elemente fac necesară elaborarea de planuri de afaceri de către întreprinzători? 

10. Care sunt principalele 8 scopuri ale elaborării unui plan de afaceri? 

11. Indicati la ce întrebări trebuie să-şi răspundă potențialul întreprinzător pentru a 
stabili dacă se recomandă să demareze o acțiune intreprenorială şi, în caz afirmativ, ce 
tip de acțiune. 

12. În ce constă „ecuaţia de evaluare personală a întreprinzătorului“? 

13. Care sunt cele 9 principii de redactare a unui plan de afaceri? 

14. În ce constă structura cadru a unui plan de afaceri?. 

15. Enuntati principalii determinanti ai specificitatii managementului intreprenorial 

16. Relevati implicațiile situaţiei de proprietar-manager asupra întreprinzătorului 

17. Enumerati principalele particularități ale previziunii în cadrul IMM-urilor. 

18. Ce tendinţe se manifestă în ultimii ani în exercitarea previziunii în IMM-uri? 

19. Reliefati principalele particularități ale organizării în IMM-uri. 

20. Care sunt tendințele care se manifestă în ultimii ani în exercitarea organizării în 
IMM-uri? 

21. Indicati particularitatile antrenării personalului în IMM-uri. 

22. Ce tendințe principale se prefigurează în exercitarea funcției de antrenare în 
IMM-uri? 

23. Enumerati particularitățile coordonării în IMM-uri. 

24. Care sunt tendinţele ce se manifestă în exercitarea funcției de coordonare în 
IMM-uri? 

25. Reliefati particularitatile control-evaluării în IMM-uri. 

26. Ce tendinţe se manifestă în exercitarea funcției de control-evaluare în IMM-uri? 

27. Indicati principalele categorii de decizii intreprenoriale. 


Capitolul 5. Studiu de caz - O boală cu urmări fericite 


Ne aflăm în anul 1982, în România, în plină epocă ceauşistă. In familia Petrişor, tipică 
de intelectuali - soțul inginer, soția economistă - vine pe lume al doilea copil, Petronela. 
Bucuria de a avea al doilea copil este întunecată de îmbolnăvirea de inimă a mamei şi 
de unele probleme de sănătate ale noului născut. Urmarea, doamna Petrişor este 
nevoită să se pensioneze de boală (gradul II), pentru a-şi îngriji sănătatea. 

Fiind pensionară, se duce pentru o perioadă la o mătuşă la Braşov, care era proprie- 
tara unui atelier şi magazin de confecționat flori de nuntă. De reținut, că a fi proprieta- 
rul unui asemenea atelier în perioada comunistă era o raritate, o situație de excepție. 
Numai persoanelor pensionate de boală, dar care mai aveau voie să muncească, li se 
elibera autorizaţia pentru a deschide un atelier, fireşte cu condiţia să dispună de spațiu 
şi capitalul necesar şi să posede „relaţiile“ necesare. 

Văzând că mătuşa poate atât să producă flori, câştigând foarte bine, cât şi să îngri- 
jească în mod corespunzător cei doi copii ai săi, doamna Petrişor s-a gândit că o 
asemenea situaţie ar fi foarte bună şi pentru ea. 

În cele câteva zile cât a stat la mătuşă, a luat primele lecţii privind execuţia florilor de 
nuntă. Pregătirea a continuat şi la Bucureşti cu două doamne recomandate de mătuşă, 
care absolviseră o şcoală profesională, unde au învățat temeinic cum se fac flori. 

Între timp, a făcut şi demersurile necesare obținerii autorizaţiei şi găsirii unui spaţiu 
de producţie şi vânzare adecvat. Toate acestea au durat până la jumătatea anului 1984. 


Ucenicia intreprenorială 


Deschiderea atelierului şi a magazinului amplasat pe o stradă comercială din 
Bucureşti, a fost făcută cu emoții, teamă şi speranţă. În câteva luni s-a impus ca unul 
dintre cele mai căutate magazine de acest fel din oraş. 

După cum relatează doamna Petrişor, atelierul şi magazinul au reprezentat o adevă- 
rată şcoală comercială pentru ea. A învățat cât de importantă este cunoaşterea pieței, a 
solicitărilor clienților. Era deosebit de atentă la sugestiile, observaţiile şi criticile lor. Le 
provoca chiar în mod sistematic. A învăţat să ghicească din ochi din ce categorie făcea 
parte fiecare client şi care era tipul de produs care îl satisfăcea. În curând a început să 
imagineze noi modele de flori de nuntă bazate pe combinarea unui număr mai mare de 
culori, forme şi materiale. A apelat şi la persoane cu simţ estetic deosebit, pentru a crea 
modele noi. Noutatea şi diversitatea produselor a început să se impună pe piață. Clienţii 
veneau nu numai din Bucuresti şi zonele limitrofe, dar şi din alte regiuni ale țării. 

La scurtă vreme, la magazin a început să se formeze coadă. Trecătorii întrebau ce se 
vinde şi se mirau foarte tare când auzeau: flori de nuntă. Surpriza lor era comunicată 
cunoscutilor ca un fapt divers, promovând fără să vrea o bună imagine magazinului. A 
aflat astfel de rolul promoțional al cozii. 

Cererea fiind foarte mare, capacitatea de producţie proprie nu mai era suficientă. A 
recurs la constituirea unei rețele de lucrători la domiciliu. Aceştia erau specializați pe 

componente de flori sau pe tipuri de flori mai simple. Efectele pozitive pe planul 
productivității, calității şi implicit al costurilor şi profitului au fost evidente. 

În atelierul şi magazinul propriu se făcea practic numai montarea florilor mai 
pretentioase, pentru miri şi nasi, asortarea cu florile obişnuite şi vânzarea către clienți. 

O parte din ce în ce mai mare din clienți veneau din localități situate la sute de kilo- 
metri de Bucureşti. Pentru aceştia făcea efortul ca florile să fie furnizate în aceeaşi zi, 
pentru a nu mai repeta un drum la Bucureşti. A descoperit astfel importanța serviciului 
prompt şi a efectului său promoțional. 

În acelaşi timp şi-a însuşit toată gama de operații administrativ-contabile necesare 
producției şi vânzării unui grup de produse. A învățat care sunt reglementările privind 
producţia şi comercializarea produselor şi cum să se comporte cu numeroşii inspectori 
care-i controlau activitatea. 

Atelierul şi magazinul de flori cereau un mare efort, dar îi asigurau şi un bun stan- 
dard de viata. A putut să-şi permită să facă excursii şi vizite la rude, in Anglia, SUA, 
Germania, China, Cehoslovacia, vizitând unele din marile muzee ale lumii - Metro- 
politan Museum of Arts din New York, British Museum din Londra etc. -, atrăgând-o în 
mod deosebit bijuteriile, pictura, mobila veche. În acest mod a cheltuit în qvasitotalitate 
sumele ce depăşeau cheltuielile curente, fiindu-i frică să le acumuleze!. 

„Revoluţia“ română din decembrie 1989 a prins-o în această situaţie. Imediat a trecut 
la angajarea a 2 lucrători, în atelierul şi magazinul propriu, ceea ce înainte nu era 
permis, încercând să scape de oboseala cronică acumulată în anii precedenţi. 


Rugă la Dumnezeu 


La activitățile din casă, familia Petrişor folosea de mai mulți ani, o femeie foarte 
bună, conştiincioasă şi credincioasă - Elena. Aceasta avea doi copii, studenți la Politeh- 
nica din Bucureşti, care urmau să devină în curând ingineri. 

Elena a apelat la doamna Petrişor, rugând-o să o ajute, să le găsească o slujbă. 

În luna iunie cei doi tineri au terminat facultatea, devenind şomeri. Dificultățile şi 
apelurile de ajutor ale d-nei Elena erau din ce în ce mai puternice. 

În această situație, ne relatează doamna Petrişor, s-a rugat la Dumnezeu: „Doamne, 
dacă crezi că pot să fac ceva bun pentru oameni, ajută-mă să o fac“. 

La câteva zile, a venit în mod neaşteptat un prieten, la magazinul de flori, care a che- 
mat-o să-i arate două spații comerciale în centrul oraşului, în Piaţa Unirii. Spațiile erau 
excepționale. Dânsul a pus-o în legătură cu fundaţia Ellias, proprietara lor. A solicitat 
spaţiile respective, oferind în schimb 12 din profilul obținut, dar fără succes. I s-a spus că 
se va organiza o licitaţie, pentru că vor chiria în dolari. 

Vizitând spațiile din plin centrul comercial al Bucureştiului, i s-a conturat ideea că ele 
ar trebui folosite pentru comerț cu aur. Valoarea aurului fiind mare şi câştigul, în mod 
proporțional, ar fi foarte ridicat. Aceasta ar putea fi sursa de capital pentru a dezvolta şi 
alte activități unde să aibă de lucru mai multe persoane. 


1 In România comunistă exista o lege care permitea ca în baza unui control sumar să se confişte cea mai 
mare parte din sumele de bani ce depăşeau economiile curente ale unei familii, considerându-se necuvenite. 

Vizita la Paris 


O dorință mai veche a d-nei Petrişor a fost vizitarea Parisului. Ca urmare, în prima 
parte a anului 1990, s-a înscris împreună cu soţul, la o excursie organizată în Franța, 
utilizând cea mai mare parte din economiile de care dispuneau. 

În Paris, ghidul a trebuit să schimbe mărcile germane în franci francezi, pentru a-i 
distribui turiştilor. Operaţiunea efectuată la o casă de schimb de lângă binecunoscuta 
operă pariziană, a durat circa o oră, timp pe care doamna Petrişor l-a folosit pentru a 
privi cu atenție magazinele de bijuterii şi operă de artă, din apropiere, care erau de fapt 
consignatii. 

A examinat cum sunt aranjate vitrinele cu asemenea obiecte, precum si modul de 
organizare şi desfăşurare a activității in cadrul magazinelor. l-a atras atenţia existența 
mai multor mese la care se afla câte un specialist ce recepționa obiectele aduse şi a 
observat că fiecărei persoane i se cerea o fotografie a acestora, adresa etc. 

Aceste consignatii pariziene, cu obiectele deosebite conținute şi cu modul lor de orga- 
nizare inedit pentru doamna Petrişor, i-a sugerat modul de prezentare şi organizare a 
spaţiilor deținute de Fundaţia Ellias, la a căror licitație participa. 

Specific acestei excursii, a fost faptul că turiştii au primit banii de masă în mână, ne- 
fiind obligați să mănânce la un anumit restaurant. Profitând de faptul că aveau la Paris 
mai multe rude şi prieteni la care au servit masa, banii respectivi au fost economisiti. 
S-au întors astfel la Bucureşti cu o anumită sumă de franci francezit, care pentru Româ- 
nia în acea perioadă, reprezentau un capital pe care-l posedau relativ puţine persoane. 

Licitatia 

La putin timp dupa discutia de la Fundatia Ellias, conducerea sa a organizat licitatia. 

În vederea participării la licitaţie şi a deschiderii unui nou magazin, doamna Petrişor 
a obținut un împrumut, de la rudele din SUA, de 15.000 USD. 

Au participat 30 de solicitanti. A câştigat o persoană care a oferit 5.000 USD/lună, 
drept chirie, sumă imensă pentru România, în anul 1990. Dar licitația nu s-a finalizat. 
Câştigătorul nu a încheiat până la urmă contractul de închiriere. 

În această situație, doamna Petrişor a fost căutată de un reprezentant al fundației, 
care i-a spus: „Dintre participanții la licitație, dvs. ni s-a părut că sunteți persoana cea 
mai serioasă. Mai prezentati-ne o ofertă de chirie in USD”. 

Răspunsul dansei a fost o ofertă de chirie lunară de 500 USD. Consiliul de conducere 
al Fundaţiei, alcătuit din 11 renumiți oameni de ştiinţă, nu a fost însă de acord, decizând 
să organizeze o altă licitație. 

Licitatia a fost programată pe data de 22.10.1990, dar în condiţii diferite: depunerea 
unei garanții de 15.000 USD, taxă de înscriere la licitație, nerambursabilă de 200 USD şi 
chiria lunară oferită într-un plic sigilat. 

Numai 3 solicitanti au îndeplinit condiţiile de participare, între care şi doamna Petri- 
sor. Pentru aceasta a folosit toate economiile din Franta, profiturile realizate de la maga- 
zinul de flori de nuntă în ultimele luni, iar drept garanţie suma împrumutată din SUA. 

Înainte de a stabili oferta de chirie lunară, cea care determina câştigătorul licitației, s- 
a interesat de posibilitățile economice ale celorlalți doi participanți la licitație. A apreciat 


1 La cursul pieţei negre, acesta reprezenta în lei mai mult decât costul excursiei. 

că unul dintre ei, care se ocupa cu import-export, avea o putere economică mai mare şi 
va câştiga. Surprinzător însă, oferta de chirie a d-nei Petrişor de 320 USD/lună a fost 
superioară cu 19 USD celorlalte şi a câştigat licitația. 


Naşterea firmei Petronela 


După preluarea spaţiilor a început febra amenajării lor de către noua firmă înființată 
- Petronela SRL. Numele Petronela atribuit firmei este al celui de-al doilea copil al fami- 
liei Petrişor, a cărui naştere a determinat în mod indirect transformarea d-nei Petrişor 
din economist-functionar la o firmă de stat, în întreprinzător privat încă din perioada 
comunistă. 

Un mare avantaj l-a reprezentat faptul că d-l Petrişor înființase o firmă de construcții 
privată. Au stabilit ca într-o lună să termine amenajarea spațiilor, astfel ca magazinul să 
devină operaţional. Presiunea era imensă, fiecare zi însemnând chirie plătită în valută, 
ce reprezenta cam 1/3 din salariul mediu din acea perioadă al unui român. 

Greutățile erau mari şi unele imprevizibile. Astfel, la sfârşitul anului 1990 în România 
nu se găsea în comerț mobilier pentru magazine. Soluţia a reprezentat-o obținerea 
printr-o relație a unor rafturi stricate, rătăcite într-un depozit, ce au fost reparate, insta- 
late şi vopsite. Vitrina a fost construită din panel, cornier şi geamuri. Totul a fost vopsit 
în alb. 

Ca personal, a apelat la cei doi tineri ingineri, copiii Elenei, la fostul polițist de sector, 
pensionat şi la socrul său, tot polițist, pentru a asigura securitatea obiectelor de valoare 
comercializate în magazin. 

Valorificând experiența acumulată în anii de comerț cu flori de nuntă, a început să 
promoveze magazinul. 

,Gaselnita” a reprezentat-o realizarea unui film publicitar care să fie difuzat în ziua 
de Crăciun. Filmarea a făcut-o dl. Petrişor cu propriul aparat. Filmul o prezenta pe 
doamna Petrişor în fata magazinului şi un afiş mare de reclamă cu anunţul că pe 3 
ianuarie 1991 se va deschide o consignatie pentru bijuterii, obiecte de artă şi mobilă 
veche. Doamna Petrişor, starul filmului, preciza că magazinul era asigurat şi că prezen- 
ta toată încrederea pentru clienți. Filmul, cu o durată de 1 minut, a fost dat de 3 ori pe 
postul național de televiziune în ziua de Crăciun, la ore de mare audienţă. S-a plătit 
pentru aceasta 40.000 lei. Rezultatul: pe data de 3 ianuarie la ora de deschidere a maga- 
zinului se formase deja coadă. Solicitările de cumpărare şi de vânzare de aur, bijuterii, 
obiecte de artă, mobilă stil etc. erau foarte mari. Până la sfârşitul lunii ianuarie a trebuit 
să mai angajeze încă 30 de persoane pentru a face față volumului mare de muncă. Aflu- 
enta de cumpărători şi vânzători se explica şi prin faptul, că spre deosebire de alte ma- 
gazine care făceau comerț cu aceste categorii de bunuri, Petronela era strict specia- 
lizată!, ceea ce, alături de mobilier, îi sporea atractivitatea şi prestigiul său. În plus, vitri- 
na şi calitatea serviciului, inspirate din cele văzute la Paris, erau net superioare magazi- 
nelor similare din Bucureşti. 

Conform legii, în primele 6 luni profitul obținut de consignatia Petronela a fost scutit 
de impozit. Fiind foarte preocupată de buna funcţionare a magazinului, de asigurarea 


1 În acea perioadă magazinele private din România în qvasitotalitate vindeau orice se cerea. Ca urmare, 
alături de băuturi, sucuri, țigări, confecții, se comecializau obiecte de artă, televizoare sau PC-uri. 

unei evidențe stricte care să evite furturile sau pierderile, de îmbunătăţirea serviciului, 
d-na Petrişor nu s-a preocupat de folosirea profitului care s-a acumulat în contul de 
profituri şi pierderi al firmei. Abia după 7 luni de funcţionare efectivă a avut un ,,mo- 
ment“ de respiro, în care şi-a pus problema ridicării şi folosirii profitului. leşind din 
perioada de graţie, conform legii, a trebuit ca 45% din profitul realizat să-l verse la stat. 
Atunci a înțeles importanța urmăririi continue a realizării profitului şi utilizării sale 
operative. Din acel moment, prin politica de cheltuieli curente şi investiții pe care a 
adoptat-o, a evitat să mai aibă profit impozabil. A reuşit să evite plata impozitului pe 
profit. Prin politica de dezvoltări şi investiții pe care a dus-o firma Petronela S.R.L. a 
ajuns să creeze până în aprilie 1993, 20 de magazine comerciale mai mari sau mai mici, 
cu diferite profile, în diferite zone ale Bucureştiului. 


Naşterea celei de-a doua firme 


Magazinul a funcționat cu foarte bune rezultate până la 1 august 1992, cu vânzări 
zilnice în lei şi valută de 1-2 milioane lei. 

La acea dată a părut o nouă lege care a interzis utilizarea valutei în tranzacțiile co- 
merciale din România, acestea urmând să se facă, ca şi în celelalte tari europene, in 
moneda națională - lei. Urmarea, o bună parte din cumpărătorii anteriori - străini sau 
români care călătoresc în străinătate, cu venituri în valută, piloți, marinari etc. - aveau 
dificultăți în a-şi transforma valuta în lei. 

De aici i-a venit doamnei Petrişor ideea înființării unei case de schimb. Condiţiile ce 
trebuiau îndeplinite erau mai dificile. Capitalul minim era de 10 milioane lei, din care o 
parte în valută. În acest moment a apelat la cei 15.000 USD imprumutati din SUA si 
ținuți la bancă, la care a mai adăugat câteva milioane de lei obținuți ca profit de la 
magazinul de aur, bijuterii şi obiecte de artă. 

Profitul obţinut cu prima casă de schimb era foarte mare. El echivala cu cel al magazi- 
nului cu obiecte de aur, artă şi bijuterii, dar cu volum de muncă mult mai redus. A trecut 
la extinderea rapidă a numărului caselor de schimb. Folosind un sistem de asociere cu 
persoane care posedau un spațiu adecvat, a organizat până la jumătatea anului 1992, în 
Bucureşti şi o parte din principalele oraşe ale României, 35 de birouri de schimb valutar. 

La mijlocul anului 1992 legislația română privind casele de schimb particulare s-a 
modificat. Statul a limitat sumele în valută pe care puteau să le cumpere cetățenii ro- 
mani de la casele de schimb valutar, stabilind un plafon de 50 USD/cetatean şi a refuzat 
să mai preia surplusul de valută de la casele de schimb. Aceasta trebuia să fie revândută 
de fiecare casă de schimb cetățenilor. În aceste condiții, dat fiind puterea economică 
scăzută a majorității populației, intensitatea tranzacţiilor la casele de schimb valutar s-a 
diminuat. O astfel de reglementare a fost justificată oficial prin faptul că aceste case de 
schimb sunt menite să satisfacă numai cerinţele persoanelor fizice, nu şi a firmelor!. În 
practică, s-a urmărit stoparea dezvoltării caselor de schimb valutar particulare. Prin 
această măsură, statul român a pierdut foarte mult, întrucât ele asigurau o cantitate 
apreciabilă de valută. Concomitent, se dezvoltă o piață neagră a schimbului valutar, de 


1 Pentru acestea exista un sistem de licitații pentru cumpărarea de valută, destul de greoi, organizat de 
Banca Naţională. 

unde firmele particulare îşi obțin valuta necesară importului, unde se fac tranzacții 
importante, fireşte neimpozitate, statul fiind astfel lipsit de importante venituri la buget. 

În aceste condiţii, firma Petronela a oprit dezvoltarea rețelei de case valutare, la 
nivelul mijlocului anului 1992. Cele 35 existente funcționează toate, deşi câteva aflate în 
zone mai putin prospere au perioade în care lucrează în deficit. 


A treia firmă - Florela Contract 


Pentru a putea obține unele din cele 20 de spaţii pentru magazine ale firmei a fost 
necesar să se liciteze spaţii comerciale de stat, la care o condiţie de licitație a fost - 
printre altele - şi nivelul adaosului comercial aplicat mărfurilor comercializate. Pentru a 
putea câştiga unele magazine, a fost nevoită să pună un nivel de adaos comercial redus. 
În prima perioadă, nivelul redus de adaos comercial nu i-a ridicat probleme economice 
speciale. În partea a doua a anului 1992, pe măsură ce puterea de cumpărare a popula- 
tiei a scăzut şi concurența s-a intensificat, volumul vânzărilor s-a diminuat, atunci câşti- 
gurile obținute s-au micşorat foarte mult, iar unele magazine, în anumite perioade, au 
fost închise. 

În aceste condiţii, a organizat o nouă firmă Florela-Contract, specializată în interme- 
dieri de vânzări şi cumpărări. Prin intermediul ei se preiau produsele de la case de im- 
port şi producători români, li se aplică comision, în cadrul prevederilor legii!, după care 
se vând prin intermediul celor 20 de magazine Petronela. 


Se naşte a patra firmă - Petronela şi Petronius 


Experiența comercială a doamnei Petrişor arată că posibilități mari de câştig prezintă 
importul şi exportul acelor produse la care nu sunt stabilite cote maxime de adaos şi 
unde, pentru anumite produse, legea prevede facilități fiscale ce pot genera direct şi in- 
direct venituri substanțiale importatorilor şi respectiv exportatorilor. De aceea, a trecut 
la organizarea unei noi firme - „Petronela şi Petronius“. Este faza în care, după ce a 
obținut toate aprobările încă din 1992, constituie echipa care va lucra acolo şi stabileşte 
modul de conducere şi funcționare a ei. Merge însă destul de greu. Sunt atât de multe şi 
diverse probleme de rezolvat. 


Incotro? 


Principala problemă cu care se confruntă doamna Petrişor este cum să procedeze în 
continuare. Sfera de activitate de care se ocupă este amplă, diversă şi rentabilă. Deja rit- 
mul de creştere nu mai este cel inițial. Petronela şi Petronius, înființată de peste 6 luni, nu 
este încă operaţională. Are atât de multe probleme de rezolvat şi, exceptând contabila 
şefă, pentru celelalte probleme, la nivel de conducere a firmelor, este singura care decide. 

Îşi dă seama că este confruntată cu probleme majore. 


Probleme de analizat 


1. Care au fost principalele oportunități de afaceri valorificate? 


1 In România, în acea perioadă, legea prevedea ca nivelul maxim al adaosului comercial ce poate fi aplicat 
la prețul de import sau cumpărare al produsului, era de 30%. In acest mod, prin casa de intermedieri s-au 
putut obține venituri suplimentare pentru a putea continua şi dezvolta activitățile comerciale. 

2. Cum consideraţi că ar trebui să procedeze doamna Petrişor pentru a continua 
dezvoltarea, folosind resursele apreciabile pe care le obține prin zecile de 
magazine şi case de schimb? 

3. Consideraţi că ar fi necesar să se schimbe sistemul de management utilizat, astfel 
încât să-i permită consolidarea a ceea ce a făcut şi, în continuare, o dezvoltare 
rapidă şi profitabilă? Dacă da, indicaţi câteva direcţii principale de acţiune. 


Anexa 1 


Fişa întreprinzătorului 


Nume şi prenume: Petrişor Lidia 

Vârsta: 48 ani 

Profesie: Economist 

Religie Ortodoxă 

Soțul: Inginer constructor, patronul unei mari firme de 
construcții particulare ce acționează în România şi 
Germania 

Copii: 2, student la construcții şi elev 

Limbi străine: Rusa 

Vechime în muncă: 15 ani 

Experienţa intreprenorială: 9 ani 

Antecedente intreprenoriale: Tatăl negustor, bunicul fabricant şi proprietarul firmei 


Firme proprii înființate şi conduse: 4 


Anexa 2 


Informații generale sintetice pentru cele 4 firme, pentru anul 1992 


1. Cifra de afaceri totală, din care: 3 miliarde lei20 
- din activități comerciale 1,5 miliarde lei 
- din activitățile caselor de schimb 1,5 miliarde lei 
2. Total salariați, din care: 400 


- 200 pensionari angajați 


3, Magazine, galerii de artă şi puncte comerciale 20 
4 Case de schimb 35 
5, Investiţii 200 milioane lei 


20 Cursul de schimb în anul 1992 în România a crescut de la 280 lei/$ în ianuarie 1992, la 550lei / USD în 
decembrie 1992 


Capitolul 6. Studiu de caz - O afacere franceză în 
domeniul textilelor 


Într-o după amiază mohorâtă de noiembrie, cei doi proprietari ai unei țesătorii ce 
fabrica produse de tapiserie şi căptuşeală de saltea, priveau la peisajul dimprejurul 
imensei clădiri vechi şi se gândeau la strania întorsătură a evenimentelor. Cu o lună 
înainte, contrar tuturor aşteptărilor prietenilor, ei au investit 600.000 FE, bani personali 
şi alti 32,5 milioane FF OPM (banii altor persoane), pentru a obține controlul asupra 
acestei afaceri vechi de 206 ani. 

Acum aveau prilejul de a cumpăra o firmă concurentă, cu un segment al pieței de 
desfacere mai mare, la un pret de 17,3 milioane FF. „Cu împrumuturi ca ale noastre, 
Diego, nu văd cum am putea finanța una ca asta“ a spus Francois. 


Prima şansă 


Ideea unei afaceri pe cont propriu a aparținut unui tânăr francez, Francois Barbier. 
Una din cele trei surori ale lui Francois era căsătorită cu un om de afaceri care, preluând 
de la familie o firmă specializată în gravura chimică a metalelor, a extins aplicațiile, a 
fondat o nouă fabrică şi, pe această bază, a achiziționat firmă după firmă, ajungând să 
aibă o avere considerabilă. Francois a decis că acesta ar fi un model bun de urmat. 

Francois obţine printr-un avocat un fond într-o companie aparținând concernului 
Deslaux du Mans, un mare conglomerat textil situat în estul Franţei. Deslaux a fost creată 
de un geniu în materie de textile, Francois Deslaux, chiar după ce de-al doilea război 
mondial, iar după moartea lui a fost preluată de Marvin Perrin, care a mai adăugat câteva 
companii. În 1981, după alegerile parlamentare, grupul Perrin a dat faliment, datorită mai 
mult problemelor politice decât celor economice. Compania a fost preluată de Institutul 
de Dezvoltare Industrială, IDI, iar în 1983 a fost achiziționată de Andre Bourgeois. Acesta 
a constituit un grup industrial, care s-a specializat în binecunoscutele produse frantuzesti 
de lux şi care, recent, a început să renunțe la diviziile sale neperformante. 

Frangois a vizitat recent Deslaux du Mars şi a fost tulburat de problemele cu care se 
confrunta compania. A fost descurajat de atmosfera întâlnită acolo şi uluit de rezultatele 
economice constatate. Totuşi, Francois a rugat un bun prieten, Diego Espinosa del 
Castillo, să i se alăture, pentru a evalua situația financiară a companiei şi să-l ajute să 
creeze un fond în vederea unei posibile achiziții. Din cauză că nici François, nici Diego 
nu aveau bani pentru investiții, sau experienţă în domeniul textilelor, Diego şi-a închis 
imediat firma de consultanţă şi a început să caute de lucru la o bancă pentru a căpăta 
experienţă şi carte de vizită bancară care să-l ajute în achiziția respectivă. La sfârşitul 
lunii aprilie, cu ajutorul tatălui său, Diego obţine un post de consultant intern, pentru 
şase luni, în Departamentul Clienţi al unei bănci. El muncea dimineața, iar după amiaza 
analiza situația companiei şi negocia cu Deslaux, divizia G.E. 

Divizia G.E. a firmei Deslaux avea un profit de 115 milioane FF, utilizând trei linii 
productive, 232 angajați; dispunea de o țesătorie, folosită sub capacitate, construită in 
1872, măsurând 38.000 m2, iar pierderile erau de 12 milioane FF pe an. G.E. a fost 

construită în 1971 prin fuziunea a două companii: Granges şi Eloyse. Granges a fost 
achiziționată de Perrin în 1968 şi producea căptuşeală de saltea şi țesături pentru mobilier 
de grădină, confecționate cu războaie simple de țesut. Eloyse, achiziționată in 1969, a fost 
fondată în 1780 şi producea țesături jaquard pentru decoraţiuni interioare şi velur. Tesa- 
toria Eloyse, situată în Barr, în acelaşi oraş ca şi Granges, a fost închisă şi producţia ei a 
fost concentrată in Granges. În 1985, Deslaux a cărei strategie a evoluat spre concentrarea 
în comerțul cu amănuntul şi producerea de bunuri de consum, a decis să stopeze produc- 
tia de țesături pentru mobilier de grădină şi căptuşeală de saltea şi să fabrice numai arti- 
cole pentru decorațiuni interioare, funcționând ca furnizor pentru celelalte divizii ale sale. 

Divizia G.E. intră sub conducerea unui nou manager, M. Guillot, care, pe lângă pune- 
rea ei în funcțiune, a avut şi sarcina de a o revigora, aşa cum Guillot mai făcuse înainte, 
când fusese angajat al BFDO, un sector privat al unei mari companii chimice franceze. 
Cu toate acestea, obiectivul G.E. a fost menţinerea în stare de funcționare. Investiţii 
considerabile au fost făcute de către Jean Claude Dufor, care a obținut echipament, in- 
clusiv o nouă instalație mai performantă de vopsire, de la o altă tesdtorie. M. Guillot 
dorea să prezinte directorilor o propunere de cumpărare adecvată, bine gândită, nu- 
trind speranța de a păstra viabilă compania şi de a apărea într-o lumină favorabilă în 
ochii superiorilor. Datorită dorinței lui Deslaux de a vinde compania şi a unor probleme 
existente în divizia G.E., apărute ca urmare a managerului precedent, Guillot a fost 
autorizat să folosească resursele financiare ale firmei pentru perfectarea vânzărilor. 

Diego şi-a început investigația în aprilie cu o analiză a diviziei G.E.: a clienților, masi- 
nilor, produselor. Francois s-a reîntors să viziteze tesdtoria, dar vizita s-a dovedit a fi 
putin neplăcută, deoarece M. Guillot i-a adresat o serie de întrebări specifice, la care nu 
a putut răspunde, referitoare la muncă, finanțarea capitalului, politici de vânzare poten- 
tiala. Diego şi Francois au hotărât să trateze cu Deslaux numai în scris si să aibă doar 
scurte întâlniri focalizate pe probleme foarte precise. În mai 1986, Diego, care ştia încă 
puţine despre această industrie, primeşte ajutorul unui prieten de familie, Pierre 
Renard. Pierre era pensionar, în vârstă de 62 de ani, fusese manager la Deslaux, fiind 
toată viata implicat în business-ul textil şi care cunoştea tehnologia, clienţii, produsele, 
sistemul de distribuire şi designerii. El dorea să se asocieze la proiectul de analiză şi să 
muncească câțiva ani împreună cu ei, dacă reuşeau să achiziționeze Granges- Eloyse. 

Cu ajutorul lui Pierre, Diego a discutat cu consumatori ai produselor diviziei G.E., a 
analizat calitatea produselor, designul, vânzările şi politicile de desfacere şi a propus un 
plan de creştere a vânzărilor de la 12 milioane FF, până la 103 milioane FE şi de sporire 
a forței de muncă pentru a face compania profitabilă. Ei au căzut de acord cu Deslaux să 
utilizeze „book value“ ca bază de evaluare a firmei. 

Cu cât Diego şi Francois cercetau, analizau compania şi industria textilă, cu atât le 
plăcea mai mult acest gen de activitate. Astfel, pe măsură ce ei îşi dezvoltau expertiza 
industrială, părea a fi o afacere destul de uşor de condus. În plus, G.E. deţinea un 
segment important din piaţa textilă, cu spațiu suficient destinat diferentierii produselor 
şi avea o tehnologie ce nu cerea un capital mare pentru modernizarea echipamentului, 
întrucât un război de țesut Jaquard costa 5.000 FF. Astfel, puteau fi cumpărate câte 
patru deodată. Din punctul lor de vedere, G.E. era o achiziţie lipsită de risc pentru două 
persoane ce nu-şi găsiseră loc încă în lumea afacerilor. 

Analiza lui Diego privind cele trei linii de producție arăta astfel: 

- 55% decorațiuni interioare textile - situație bună 

- 35% căptuşeală pentru saltea - stagnată, dar solidă 
- 10% ţesături pentru mobilier de grădină: - perspectivă bună pentru viitor 


Produsul „căptuşeală de saltea“ era vândut la trei grupuri de consumatori: 


1. firmelor mari - marje mici, dar cantități mari 
2. negustorilor locali, ce revindeau firmelor  - afacere în declin, dar cu marje mari 
3. altor firme mijlocii şi mici - marje acceptabile, dar cu costuri 


mari de întreținere şi distribuţie 
Pe baza acestei analize, Diego, Pierre şi Francois au fost de acord asupra bazei de 
negociere a cumpărării activelor ca fiind „book value“. Activele totalizau 45,8 milioane 
FE, care arată astfel: 


Teren şi clădiri: FF 4,6 M 
Echipament: 3,2M 
Alte valori la valoarea de inventar: 27,7 M 
Debite: 8,6 M 
Active platite anticipat si altele: 1,7M 
TOTAL: FF 45,8 M 
Tranzactia 


Cei doi parteneri au oferit 2 milioane FF pentru cumpărarea firmei G.E., plătind o 
pătrime cash, iar restul fiind rambursabili în 5 ani. Ei au mai antrenat în echipă un 
consultant financiar, pentru a-i ajuta în găsirea unei finanţări bancare şi i-au oferit o pă- 
trime din proprietate, cu obligația de plată a 500.000 FF (aceeaşi sumă pe care Francois 
şi Diego s-au angajat să o depună pentru companie). Pierre a rămas consultant în pro- 
bleme de marketing privind descoperirea unor clienți, supervizarea stilului şi de- 
signului produselor, toate acestea pentru un salariu de 15.000 FE lunar. 

Tranzactia a fost încheiată. 

Cu oferta acceptată, lui Diego şi Francois li s-a permis să meargă la G.E. să discute cu 
managerul. În august şi septembrie ei au investigat operațiile companiei şi au stabilit 
echipa managerială, păstrând managerul Jean Claude Dufor, în vârstă de 55 de ani, popu- 
lar printre salariați şi binecunoscut printre managerii firmei Deslaux. De asemenea, l-au 
angajat pe fostul manager comercial, care-şi înființase propria firmă de consultanţă, cu un 
contract de un an şi jumătate. În plus, la sfatul lui Pierre Renard, au angajat ca designer 
pe Maria Jineenez, pentru reîmprospătarea liniei productive. Maria, un talentat designer, 
lucra la o firmă concurentă, dar dorea să aibă mână liberă în muncă. Ei i-au oferit un post 
care-i cerea 80% din timp, restul de 20% fiind liberă să lucreze pentru alte companii. În 
opinia lui Diego, aceasta era de dorit pentru menţinerea contactului cu ideile noi. 

O examinare a inventarului a relevat unele elemente specifice ale produselor Des- 
laux. Ei au negociat o reducere cu 25% a valorii de inventar de 7 milioane FF, pentru 
articolele învechite şi specifice Deslaux. Mai departe, analiza lor cu privire la producție 
şi la viitoarele vânzări a arătat necesitatea de a angaja doar 193 de noi salariați. Aceste 
două ajustări au redus valoarea activelor cu 33,1 milioane FF. În plus, Deslaux, ca vân- 
zător, a încheiat pentru 39 de angajaţi, printr-o procedură colectivă, un memoriu de 
conciliere, oferindu-le ca „plată de adio“, câte 50.000 FE de fiecare. 

Pentru a perfecta vânzarea, Gillot a făcut o propunere: întrucât debitele pot fi autofi- 
nantate şi având în vedere creditele pentru personal şi inventar, este nevoie de 24,5 
milioane FF, se poate obţine un împrumut de 15 milioane FF, cu o dobândă de 8%, 
urmând ca plăţile principale să fie efectuate pe o perioadă de 10 ani, dacă vor primi 
garanții adecvate. 

Diego ştia că actualele debite nu vor fi încasate mai devreme de 3 luni şi că noile 
debite pot fi finanțate de către bănci, bazându-se pe principiul tratei?!. 

Cumpărătorul semnează trata şi o trimite băncii creditoare. Întrucât trata reprezintă o 
obligație a ambelor parti - firma cumpărătoare şi cea vânzătoare - banca va depozita 
imediat un procentaj (de obicei între 80-90%) din suma vânzărilor. În plus, transferul 
titlului pentru teren şi clădiri s-ar putea amâna pentru câteva luni prin cereri legale, întru- 
cât proprietățile erau deținute de Deslaux du Mars şi de Granges-Eloyse şi deci erau 
incluse în declaraţia financiară a acesteia din urmă. Consultantul financiar, pe care Fran- 
çois şi Diego îl angajaseră mai demult, a găsit o companie de investiţii elvețiană, care le-ar 
fi putut oferi 12 milioane FF, 1% din suma garanţiei fiecărui an din cei cinci şi o poziție 
creditoare subordonată. Francois şi Diego au putut plasa acțiunile lor în două firme: una 
franceză şi una elveţiană. Cu această garanţie, Deslaux a fost de acord să ofere 15 
milioane FF. 

Grupul investitorilor era acum format din Francois, Diego, consultantul financiar şi 
avocatul care-i îndrumase în investigare. Compania elveţiană aspira la un loc în Consi- 
liul de Conducere, dar s-a stabilit ca şi consultantul financiar să devină membru în con- 
siliu, alături de ceilalți trei investitori. Deşi Francois a refuzat initial, a acceptat să fie 
director general şi director cu vânzările. Diego a devenit preşedintele Consiliului de 
Administraţie şi director financiar. La început, Diego şi Francois erau aşa de îngrijoraţi 
în a se angaja în chestiunile tehnice atunci când vorbeau cu Deslaux sau când vizitau 
clienţii, încât au adoptat o strategie în care nici unul nu putea lua o decizie fără să-şi 
consulte partenerul şi au făcut efortul să nu fie niciodată împreună în aceeaşi cameră cu 
Deslaux sau clienții. 

Pe perioada investigațiilor şi a negocierilor, Diego şi Francois au descoperit că singu- 
rul grup interesat în achiziția lui G.E. era un mic producător vecin care fabrica acelaşi 
fel de produse ca şi G.E., cu un profit de 40 milioane FF pe an. Deslaux a încercat să nu 
atragă firme competitoare, dar, deoarece firma avea trei produse pe trei piețe total dife- 
rite, altcineva nu a mai fost interesat. Deoarece acest concurent a încercat la rândul său 
să încheie tranzacţia, Diego şi Francois au adoptat tactica asigurării că documentele lor 
au fost meticulos elaborate, prezentate şi redactate, cu scopul de a avea un maximum de 
impact în Comitetul Director al firmei Deslaux. Această tactică, deşi a implicat un cost 
considerabil pentru dactilografiere şi tipărire, le-a crescut credibilitatea şi, când au 
adăugat cele 12 milioane FF garantie - bani luaţi de la firma elveţiană - aceasta le-a 
permis să câştige licitația. 

Rezultatul final a fost achiziționarea legală şi preluarea conducerii la 1 octombrie, cu 
o investiție individuală de numai 125.000 FF de la partenerii inițiali - la un pret ce 
trebuia achitat la 13 octombrie anul curent. Aceasta a fost declarată dată limită pentru 
formarea companiilor beneficiare ale clauzei privind taxa pe venit, care a fost elaborată 

pentru a încuraja deschiderea de noi firme şi de a câştiga banii de la companiile cu pro- 
bleme. Clauza formulată obliga companiile specializate la plata taxei pe venit în primii 
3 ani, iar pentru următorii 2 ani prevedea o taxă la jumătate din taxa normală. 

La 13 octombrie, Diego si François au primit de la Deslaux un împrumut de 15 mi- 
lioane FF şi au cumpărat echipament în valoare de 3,2 milioane FF. Diferenţa a fost 
depusă în contul lor bancar, unde aceşti bani aduceau o dobândă care să compenseze 
costul împrumutului luat de la Deslaux. Suma datorată de 14,9 milioane FF pentru in- 
ventar şi de 10,3 milioane pentru debite şi alte active curente trebuia plătită la 31 decem- 
brie a.c. şi aveau la dispoziție câteva luni pentru a plăti cele 4,6 milioane, terenul şi 
clădirile. Aceasta le-a dat răgaz de 2 luni să găsească o bancă care să le finanțeze 
debitele. În această perioadă au redus vânzările, şi-au consolidat activele şi la începutul 
lui decembrie au ales aceeaşi bancă folosită de Desalux, care le-a acordat o finanțare 
specială (completă). La 31 decembrie au plătit lui Deslaux sumele datorate. În acel mo- 
ment mai aveau doar 100.000 FE disponibili şi trei luni pentru a plăti terenul şi clădirile. 


Probleme ale tranziţiei şi managementul intreprenorial 
Furnizorii 


Cea mai dificilă problemă apărută acum în companie era să convingă furnizorii să 
continue vânzarea pe credit. În Franța există două mari companii care garantează credi- 
te: una pentru vânzări interne, alta pentru vânzări în străinătate. Diego a vizitat toți ma- 
rii furnizori pentru a-i convinge să vândă lui G.E. şi, de asemenea, a contractat firmele 
de asigurare, explicându-le cum a fost realizată finanțarea, de ce compania poate fi 
capabilă să-şi plătească notele de plată. 


Personalul 


Motivarea personalului a fost, de asemenea, importantă, în special datorită tranziției 
de la o firmă mare, consacrată, la o firmă mică, nouă. Diego şi Francois au dorit sa 
debuteze printr-un gest simbolic. Cum țesătoria era foarte veche, cu o intrare pe mijloc 
ducând spre un pasaj lung între cele două clădiri mari, ei au vopsit intrarea şi pasajul în 
două din culorile specifice Germaniei, roşu şi galben, întrucât un număr mare de 
angajaţi erau nemți, tesdtoria fiind doar la câțiva km de granița cu Germania. 

Vânzările 

Pentru a implementa strategia lor de extindere a vânzărilor în domeniul mobilierului 
de interior, Diego, François şi Pierre au vizitat câțiva clienți potențiali, care nu făcuseră 
afaceri cu G.E., pentru a le infatiga noua firmă şi strategia ei în ceea ce priveşte modelele 
noi şi servirea mai rapidă. Extinderea vânzărilor şi căptuşeala de saltea a fost mai 
dificilă datorită faptului că G.E. era un producător mic cu concurenţi foarte mari, cu 
care nu dorea să intre în conflict. Pentru mobilierul de grădină, G.E. avea numai doi 
concurenți din Franţa. Pentru a se remarca, G.E. s-a bazat pe produse cu un nou design, 
iar ideea de a se opri la o producție mai mică a dat roade. Astfel, ei au pus accentul pe 
livrarea mai rapidă a unor produse cu un design deosebit. 


Manufacturarea 


Cu un exces de capacitate, la un profit anterior de 125 milioane FF, Diego a fost 
capabil să vândă antrepozitul situat in spatele tesdtoriei proprietarului unei clădiri 


Ovidiu Nicolescu 


adiacente, pentru suma de 1,9 milioane FF. Acesta măsura 3.450 m? şi era situat pe un 
teren de 10.350 m2. Astfel, ei au achitat în luna martie anul curent, 41% din suma 
datorată încă firmei Deslaux şi în felul acesta situația firmei a devenit mai uşoară. 

O perspectivă strategică 

În noiembrie, Diego şi Francois au aflat că cel mai important concurent al lor din 
Franţa în materie de căptuşeală pentru saltea, Thierry SA, era de vânzare. Thierry era o 
diviziune a celui de-al doilea grup de textile ca mărime, CSC; utiliza aceeaşi tehnologie şi 
echipamente ca şi G.E., fabrica un singur produs - căptuşeala de saltea -, cu un profit 
anual de 122 milioane FF; era situată la 22 km de G.E. Şansa de a cumpăra Thierry SA nu 
numai că ar fi extins piața de desfacere pentru G.E., dar ar fi pus firma la adăpost de con- 
curenţii germani interesați să o cumpere şi să intre pe piața franceză. Diego a rugat un 
prieten care lucra la o agenţie de angajari să sune la CSC şi să afle care este situația. Prie- 
tenul a aflat că, deşi la început CSC hotărâse să vândă concurenţilor, în momentul res- 
pectiv nimeni nu s-a arătat interesat, iar CSC ar vinde oricui ar face o ofertă convenabilă. 

Aproape de sfârşitul lunii noiembrie, Diego şi Francois au avut prima întâlnire cu 
CSC pentru a vedea ce fel de propunere au aceştia. CSC a răspuns că ei vor lua câte 1 FF 
pentru fiecare acțiune a firmei Thierry, vor returna împrumutul de 11,5 milioane FF, 
datorat de Thierry şi-şi vor asuma lichiditatea totală de 5,8 milioane FF pe care Thierry 
o luase cu împrumut şi CSC o garantase. Thierry deţinea şi punea în funcțiune o tesato- 
rie situată aproape de centrul oraşului Selestat, într-un loc favorabil dezvoltării. Diego 
şi CSC au estimat că terenul ar putea fi vândut cu 9,2 milioane, rămânând ca 2,3 
milioane să fie plătite de G.E. 

Au fost luate în considerare următoarele: 

1. CSC era nerăbdătoare să se concentreze pe fabricarea de imprimeuri, deci să 
abandoneze căptuşeala de saltea. 

2. Era estimat ca Thierry să piardă 2,5 milioane FF anul următor. 

3. Primăria oraşului dorea să „dosească,, terenul in alt scop şi era pregătită să 
garanteze 2,2 milioane din prețul de cumpărare. 

4. Thierry şi G.E. fabricau acelaşi tip de produs, în aceeaşi regiune. 

5. Thierry şi G.E. erau firme tradiționale din estul Franţei, ai căror proprietari inițiali 
făceau parte dintre cei ce dezvoltaseră industria textilă timpurie. 

6. Firma de consultanţă angajată în vânzarea lui Thierry era condusă de un prieten al 
lui Diego. 

7. Cu un an şi jumătate înainte, Deslaux şi CSC comandaseră un raport de consul- 
tanta pentru o eventuală fuziune Thierry-Granges. Consultantii au ajuns la concluzia că 
aceasta era de dorit. Totuşi, nici una din parti nu a dorit să preia întâietatea şi să con- 
ducă şi cealaltă companie şi astfel fuziunea nu s-a produs. 

8. Cele două firme vindeau pe aceeaşi piață, aceloraşi clienți şi achiziționarea lui 
Thierry împiedica firmele concurente să o cumpere, în special cele străine, care nu 
aveau o prezenţă semnificativă în Franţa. 

9. Cumpărarea unei a doua firme de textile într-un timp aşa de scurt, ar fi dat lui G.E. 
o credibilitate considerabilă în cadrul pieței. 

10. Francois şi Diego au recunoscut că o singură companie, dacă nu se dezvoltă foarte 
rapid, nu reprezintă „o piscină, destul de mare în care să „înoate“ în acelaşi timp doi 
parteneri activi, 

11. Conducerea CSC era bine cunoscută şi respectată si desi nu a oferit lui Francois şi 
Diego declaraţiile financiare de la jumătatea anului, le-a arătat valoarea activelor pe care 
le-au cumpărat şi i-a informat despre pierdere. 


Componenţa echipei G.E. 


Francois Barbier 

Francois era absolvent al Universităţii de Drept din Franţa şi deținea o diplomă în 
sociologie la Universitatea Montreal Quebec. Politic, a activat mai întâi în gruparea de 
stânga - în mai 1986 - şi mai apoi în cea de dreapta. A fost 10 ani funcționar la un disco- 
club din Paris. Pentru câteva luni a fost proprietarul unei companii în Toulouse şi apoi a 
avut o slujbă „serioasă“ găsită de părinti, într-o firma EDP de servicii, situată la ieşirea 
din Paris. 

Diego Espinosa del Castillo 

Diego s-a născut în Spania în iulie 1950 şi a crescut la Madrid, fiind licenţiat în studii 
clasice la Universitatea Jesuit şi absolvent de studii economice la Universitatea din 
Madrid. După serviciul militar, în 1976 şi-a luat prima slujbă în Mexic, într-o întreprin- 
dere siderurgică ce fabrica conducte pentru industria petrolieră. Se mută la biroul co- 
mercial al firmei din Caracas şi apoi in 1977 la cel din Madrid, dar, cum declara „nu-mi 
plăcea slujba deloc”. În 1978, Diego se alătură lui Arthur Andersen la EDP, dar pleacă în 
iulie 1979, de asemenea „nu-mi plăcea slujba deloc“. 

Diego s-a „înrolat“ la INSEAD în septembrie 1979 „unde-mi plăcea foarte mult“, cum 
spunea el, dar nu a fost un student prea bun. Se căsătoreşte în mai 1980 cu o colegă, stu- 
dentă. Singurele cursuri pe care le agrea erau: comportament organizational, economie 
şi politică de afaceri. 

După INSEAD, Diego şi-a luat o slujbă în comerţ, dar iarăşi, „nu-mi plăcea deloc. 
Întotdeauna îmi place munca la început, când învăţ, dar apoi nu mă mai atrage foarte 
mult“. În 1981 s-a angajat la o firmă de consultanță din Paris, făcând consultanţă strate- 
gică pentru industria de maşini şi pentru exportul de grâne. În 1982, se mută la altă 
firmă de consultanţă ce se ocupa de organizarea şi de comportamentul organizational. 
Lucrează la un studiu despre îmbunătăţirea strategiei delegării între managerii fabrici- 
lor de textile şi creatorii din Paris, pentru business-ul din domeniul modei frantuzesti. 
„O slujbă care mi-a plăcut foarte mult la început“, spunea Diego. 

În 1983, printr-un prieten care lucra la o firmă de angajări, realizează pentru o mare 
companie un proiect care-l pasionează şi îl ajută să învețe meserie, dar „firma“ dorea ca 
el să muncească mai mult decât putea. Diego se mută la Hay group, făcând consultanță 
în probleme strategice şi de personal şi în 1985 începe consultanta în probleme de 
organizare a trusturilor, în colaborare cu o mică firmă din Fontainebleu. 

În 1986 se angajează la o bancă pentru a-şi dezvolta abilităţile şi a dobândi dreptul de 
creditare, în scopul achiziţionării diviziei lui Deslaux. 


Piața textilelor 


Piaţa textilelor este împărțită în patru segmente majore: tors, țesut, imprimat şi vopsit. 

- Torsul - îmbină fibre de diferite feluri într-un singur fir. Echipamentul de producție 
este foarte costisitor. Produsul este nediferentiat fundamental, iar marjele de profit sunt 
mici. 

- Țesutul - Există două segmente: țesutul fibrelor vopsite pentru fabricarea produse- 
lor cu model şi țesutul fibrelor nevopsite pentru fabricarea postavului pe care modelele 
sunt imprimate mai târziu. Marjele de profit pentru postav sunt scăzute, deoarece 
produsul este nediferentiat. Marjele „țesutului vopsit“ sunt mai mari şi produsul este 
realizat cu războaie de țesut simple; există țesături cu grosimi executate de războaie mai 
complexe, care manevrează foarte multe culori, realizând astfel modelul. 

- Imprimarea - Maşini foarte mari, de peste 40 yarzi lungime, în valoare de 100 
milioane FF, imprimă modelele pe postav. Marjele de profit sunt foarte bune, dar 
echipamentul este extrem de costisitor. 

- Tricotatul - este o cale de obținere a produselor dintr-un singur fir, folosind un 


capital mic. 


GRANGES-ELOYSE 


Declaraţie a situației financiare 


Indicatori Anul precedent Anul curent 
Active 
Teren şi clădiri 
Maşini şi echipamente 3.738.288 3.177.505 
Avans 3.451.759 
Împrumuturi 137.846 130.969 
Total active pe termen lung 7.327.893 3.308.474 
Alte active la valoare de inventar 25.509.310 24.974.410 
Debite 13.620.123 16.215.118 
Alte debite 253.937 314.538 
Cash şi echivalent cash 1.363.362 631.497 
Cheltuieli anticipate 120.029 1.378.549 
Total active curente 40.947.787 43.546.082 
TOTAL ACTIVE 48.275.680 48.854.556 
PASIVE 
Capital social initial 49.131.222 45.070.717 
Venit net 7.015.918 6.192.436 
Total drepturi ale acţionarilor 42.115.305 38.878.281 
Fond de risc 287.309 273.467 
Avans de la clienţi 729.634 93 410 
Credite 973.296 440.590 
Taxe fiscale şi sociale 4.346.949 6.428.906 
Alte scadente 1.282.455 739.902 
6.160.455 7.976.275 
TOTAL PASIVE 48.275.680 40.854.556 


Bugetul de venituri şi cheltuieli 


Indicatori 


Anul precedent 


Anul curent 


12 luni 


6 luni 


Venituri 


Vanzari 


100.813 


47.586.456 

Vânzări interne 13.192.409 4.416.653 
Vanzari nete 114.006.171 52.003.109 
Cheltuieli 

Materiale 69.245.374 32.954.928 
Schimbări în inventar 4.164.624 1.754.760 
Cheltuieli generale si administrative 5.057.986 3.064.925 
Salarii şi asigurări sociale 36.056.286 18.362.248 
Deprecieri 2.625.237 3.292.499 
Dobânzi şi venituri financiare 161.182 41.737 
Cheltuieli de producţie 119.770.290 57.475962 
Profit din activitatea de baza 5.476.119 5.472.852 
Venit din alte activitati 947.802 1.977 
Venit net 2.119.602 721.561 
TOTAL 1.251.799 791.584 
Profit net 7.015.918 6.192.436 


Subiecte de dezbatere 


1. Care au fost elementele care au permis lui François şi Diego să obțină diviziile G.E. 


a lui Delsaux cu puținii lor bani? 


2. În condiţiile intreprenoriale din România ar fi fost posibil un asemenea demers 
intreprenorial? Argumentati-va răspunsul! 
3. Ce elemente specifice mediului intreprenorial francez au făcut posibilă valorifi- 
carea oportunității intreprenoriale de către Francois şi Diego? 
4. Care sunt principalele învățăminte manageriale pe care le desprindeti din analiza 


acestui caz? 

